Die 6de Golden Globe-toekenningsaand, wat uitnemendheid in die rolprente van 1948 vereer het, is op 16 Maart 1948 gehou. Beste akteur in ’n hoofrol Laurence Olivier – Hamlet Beste aktrise in ’n hoofrol Jane Wyman – Johnny Belinda Beste rolprentregisseur John Huston – The Treasure of the Sierra Madre Beste rolprent (gelykop) Johnny Belinda (Jean Negulesco) en The Treasure of the Sierra Madre (John Huston) Beste byspeler in ’n rolprent Walter Huston – The Treasure of the Sierra Madre Beste byspeelster in ’n rolprent Ellen Corby – I Remember Mama Beste oorspronklike musiek The Red Shoes (Brian Easdale) Beste draaiboek The Search (Richard Schweizer) Kinematografie La perla (Gabriel Figueroa) Spesiale prys – beste jeugakteur Ivan Jandl in The Search Beste rolprent wat internasionale begrip bevorder The Search (regisseur: Fred Zinnemann) "Best Actor in a Leading Role(Previous Award Given)" http://www.goldenglobes.org/browse/year/1948 Geargiveer 24 November 2010 op Wayback Machine "Best Actress in a Leading Role(Previous Award Given)" http://www.goldenglobes.org/browse/year/1948 Geargiveer 24 November 2010 op Wayback Machine "Best Director-Motion Picture" http://www.goldenglobes.org/browse/year/1948 Geargiveer 24 November 2010 op Wayback Machine "Best Picture(Previous Award Given)"http://www.goldenglobes.org/browse/year/1948 Geargiveer 24 November 2010 op Wayback Machine "Best Performance by an Actor in a Supporting Role in a Motion Picture" http://www.goldenglobes.org/browse/year/1948 Geargiveer 24 November 2010 op Wayback Machine "Best Performance by an Actress in a Supporting Role in a Motion Picture" http://www.goldenglobes.org/browse/year/1948 Geargiveer 24 November 2010 op Wayback Machine "Best Original Score in a Motion Picture" http://www.goldenglobes.org/browse/year/1948 Geargiveer 24 November 2010 op Wayback Machine "Best Screenplay in a Motion Picture" http://www.goldenglobes.org/browse/year/1948 Geargiveer 24 November 2010 op Wayback Machine "Cinematography(Previous Award Given)"http://www.goldenglobes.org/browse/year/1948 Geargiveer 24 November 2010 op Wayback Machine "Best Juvenile Actor(Previous Award Given)"http://www.imdb.com/event/ev0000292/1948 "Promoting International Understanding(Previous Award Given)"http://www.imdb.com/event/ev0000292/1948 Wikimedia Commons het meer media in die kategorie Golden Globe-pryse.


Die NG gemeente Arconpark was 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal) wat in 2013 met NG gemeente Sonlandpark saamgesmelt het as die NG gemeente Lux Deo. Die gemeente is in 1966 gestig. Die kerkgebou was geleë by Lawnlaan, Arconpark. In 2013 was di. G. Jansen van Rensburg en I.S. Theron die leraars. Daar was in daardie jaar 566 doop- en 1 870 belydende lidmate. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Die kerkgebou van die destydse gemeente Arconpark soos te sien op Google Maps. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Carletonville was 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die gemeente is in 1949 gestig. Die kerkgebou is geleë by Berylstraat, Carletonville en Korhaanstraat, Oos-Driefontein. In 2016 was die leraar ds. S.J. Cloete. Hier was in 2013 47 doop- en 209 belydende lidmate. In 2015 was die getalle onderskeidelik 44 en 179. Enkele jare later het dit met Oberholzer-Wes as Carletonville Familiekerk saamgesmelt. Dit was nadat Oos-Driefontein en Blyvooruitzicht reeds by Carletonville ingelyf is. Paul Daniël Lückhoff, 1963 - 1974 Stephanus Johannes Cloete, 1984 - hede Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Die kerkgebou soos te sien op Google Maps. Hierdie artikel is ’n saadjie. Voel vry om Wikipedia te help deur dit uit te brei.


Die Sebrahout (Dalbergia melanoxylon, African Black Grenadella, of Mpingo) is 'n boom in die familie Fabaceae, inheems aan droë streke van Afrika van Senegal oos na Eritrea en suidwaarts tot die noordoostelike dele van Suid-Afrika. Die boom is 'n belangrik vir houtproduksie in sy voorkomsgebied; dit word gebruik vir die vervaardiging van musiekinstrumente en goeie meubels. Die plant se genetiese biodiversiteit word bedreig deur oorbenutting as gevolg van 'n gebrek aan bewaringsbeplanning en deur die spesie se swak ontkiemingsvermoë. Die klein boom word slegs 4–15 m hoog, met 'n grys bas en stekelrige lote. Die blare is bladwisselende in die droë seisoen, alternatiewe, 6–22 cm lank, veervormig saamgestelde, met 6 tot 9 afwisselend gerangskikte pamflette. Die blomme is wit en kom voor in digte trosse. Die vrugte is 3–7 cm lank in 'n peul wat een tot twee sade bevat. Alfabetiese lys van Suid-Afrikaanse bome Amri, E.; Z.L. Kanyeka, H.V.M. Lyaruu and A.S. Nyomora (2009). "Evaluation of genetic diversity in Dalbergia elanoxylon populations using random amplified polymorphic DNA markers".


Die skelet of geraamte (Grieks σκελετός, skeletos "verdroë liggaam") verwys na die harde struktuur wat ondersteuning, stewigheid aan die vorm van 'n organisme verskaf en wat die inwendige organe beskerm. In die geval van gewerweldes bestaan die skelet uit die inwendige stawe en plate wat meestal uit beenweefsel bestaan (die bene van visse word visgrate genoem) oftewel die endoskelet, terwyl die geleedpotiges 'n uitwendige- of eksoskelet het (bv. 'n insekdop). Die spiere is aan die skelet vasgeheg en maak die beweging van die ledemate moontlik. Plekke waar twee of meer bene aan mekaar raak maar ook onderling kan beweeg, word gewrigte genoem. Die skelet sluit in alle harde strukture wat binne (endoskelet) of aan die buitekant (eksoskelet) van die liggaam lê. Die skelet dien as verstewiging en beskerming van die liggaam en verleen aanhegting vir die spiere. Die skelet is uit organiese stowwe soos kollageenvesels en/of anorganiese stowwe soos kalk opgebou. Eksoskelette word by veral ongewerwelde diere aangetref (byvoorbeeld die chitienpantser van insekte, die skulp van weekdiere, ensovoorts). Werweldiere word gekenmerk deur 'n endoskelet (geraamte) van kraakbeen en been.


Die NG gemeente Muldersdrif is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die gemeente is gestig in 1962. Die kerkgebou is geleë op die hoek van Beyers Naudélaan en die N14-snelweg, Muldersdrift. Tans in 2020 is die leraars di. C.B. Kloppers en S. Redelinghuys. Daar is tot dusver 282 doop- en 785 belydende lidmate. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Orkney is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1954. Die kerkgebou is geleë op die hoek van Popelaan en Hoodweg, Orkney, Noordwes. In 2013 was die leraar dr. J.A. Kritzinger. Daar was in daardie jaar 84 doop- en 560 belydende lidmate. Wilhelm Karel Troskie, 1954 – 1960 Edward Ellis, 1970 - 4 September 1983 (aanvaar sy emeritaat) Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Peacehaven is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is in 1955 afgestig as vierde dogtergemeente van die moedergemeente Vereeniging. Die kerkgebou, wat ontwerp is deur Johan de Ridder en in 1957 ingewy is, is geleë op die hoek van Clarendon- en Kerkstraat, Peacehaven, Vereeniging. In 2013 was die gemeente vakant. Daar was in daardie jaar 39 doop- en 137 belydende lidmate. In 2015 is die dooplidmate aangegee as 11 en die belydende lidmate as 82. Jacobus Petrus Johannes Smit, 1955 – 1962 Lorenzo Antonio Kriek, 1962 – 1974 (waarna Pietermaritzburg-Suid) Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Die kerkgebou soos te sien op Google Maps. URL besoek op 10 November 2014. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Randfontein-Noord, waarby die NG gemeente Randfontein ingelyf is, is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1964. Die kerkgebou is geleë in Kennethweg, Greenhills, Randfontein. In 2013 was die leraars ds. G.S. Cordier en dr. J.H. van S. Fourie, terwyl daar ook twee pastorale hulpe was. Daar was in daardie jaar 310 doop- en 1 119 belydende lidmate. Einde 2014 het die dooplidmate toegeneem tot 402 en die belydende lidmate tot 1 347. Gert Stefanus Cordier, 1994 - hede Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Die kerkgebou soos te sien op Google Maps. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Roodepoort-Noord was 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die gemeente is gestig in 1953. Die kerkgebou is geleë op die hoek van Eerstestraat en Sewendelaan, Roodepoort-Noord. In 2013 was die leraar ds. T.F. Theron. Daar was in daardie jaar 15 doop- en 201 belydende lidmate. Einde 2014 was dit onderskeidelik 10 en 182 en het ds. Theron die gemeente verlaat. Die laaste diens in die kerk is gehou op 21 Februarie 2016. Op 1 Maart 2016 is die gemeente ingelyf by die NG gemeente Horison-Noord. Jozua Petrus Theron, 1954 – 1957 Christian Peter Brand, 1958 - 1961 Marthinus Christoffel Fourie, 1967 - 1974 Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Die kerkgebou se hoeksteen. Die geboukompleks, van agter gesien. Die orrelgalery. Die liturgiese ruimte. Uitsig vanaf die orrelgalery. Die trap na die orrelgalery. Banke in die kerkgebou. (af) Wesvonk[dooie skakel]. URL besoek op 5 Februarie 2016.


Charles Frederick Stofberg (gebore 18 Oktober 1956) is 'n Afrikaanse skrywer wat al twee wetenskapsfiksieboeke geskryf het. Charles Frederick Stofberg is as een van 'n tweeling op 18 Oktober 1956 in Capital Park, Pretoria, gebore. As kranige atleet deur sy skoolloopbaan speel hy rugby vir die Hoërskool Langenhoven se eerstespan asook pluimbal en yshokkie, wat hy buitemuurs neem. In 1974 matrikuleer hy aan dieselfde hoërskool in Pretoria. Charles se loopbaan begin amper onmiddellik (1975) met sy eerste werk in die departement van gesondheid, maar is in Junie daardie jaar onderbreek toe sy land hom vir diens oproep. Hy voltooi sy diensplig aan die Lugmagbasis Valhalla in Julie 1976. In 1977 skryf hy in by Tukkies se nauurse klasse waar hy in 1979 sy B.A.-graad behaal. Met Geskiedenis en Sielkunde as hoofvakke staan sy weg nou oop vir ‘n meer professionele loopbaan en in 1980 aanvaar hy die pos as argivaris by die staatsargief in Pretoria. In hierdie tyd het die atleet in hom weer kop uitgesteek. Hy begin hom ernstig op al wat padwedloop is toespits en voltooi sy eerste Comrades-maraton in 1982.


Die Bosmelkhout (Vitellariopsis marginata) is 'n middelgroot boom wat voorkom vanaf die noorde van Oos-Londen, deur eSwatini tot bykans by Beira. Die boom groei in laagliggende woud, in droë struikwoud, klowe en langs waterlope. Die bas is ligbruin en skilfer in stringe af. Watter Boom is dit? Eugene Moll 2013 ISBN 978 1 77007 832 1 Alfabetiese lys van Suid-Afrikaanse bome Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Stilfontein is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die gemeente is gestig in 1955, net vyf jaar voor die tweede NG gemeente op Stilfontein, die NG gemeente Stilfontein-Sentraal. Die kerkgebou is geleë by Buxtonlaan 95, Stilfontein. In 2013 was die leraarsamp vakant. Daar was in daardie jaar 48 doop- en 220 belydende lidmate. Einde 2014, toe die gemeente steeds vakant was, was dit onderskeidelik 29 en 232. Die laaste voltydse leraar van die gemeente, ds Pieter Erasmus, was ook die lanks-dienende leraar van die gemeente. Alewyn Petrus Burger, 1956 – 1960 Hermanus Johannes Petrus Crause, 1974 - 1977 Jacobus Petrus Johannes Botes, 1981 – 12 Augustus 1984 (aanvaar sy emeritaat) Petrus Johannes Erasmus (Pieter), 1984 - 2001 (sy enigste gemeente) Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Unitaspark is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die gemeente is gestig in 1973. Die kerkgebou is geleë by Japie Krigestraat 28, Unitaspark, Vereeniging. In 2013 was die leraar ds. F. Cilliers. Daar was in daardie jaar 50 doop- en 345 belydende lidmate. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Die gemeente se kerkgebou soos te sien op Google Maps. Hierdie artikel is ’n saadjie. Voel vry om Wikipedia te help deur dit uit te brei.


Ericaceae is die Heide-familie. Daar is meer as 1000 spesies wêreldwyd wat tot die familie hoort waarvan 700 in Suider-Afrika voorkom en 8 is bome. Slegs twee genera word in Suider-Afrika aangetref. Een bevat slegs een spesie, die Afrikabloubessie, en die ander meer as 700 spesies. Die Suid-Afrikaanse boomspesies is: Afrikabloubessie Vaccinium exul Kaapse boomheide Erica tristis Petrolbos Erica hexandra Waterboomheide Erica caffra Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Angiosperm Phylogeny Group (2009). "An update of the Angiosperm Phylogeny Group classification for the orders and families of flowering plants: APG III" (PDF). Botanical Journal of the Linnean Society. 161 (2): 105–121. doi:10.1111/j.1095-8339.2009.00996.x. Besoek op 2013-07-06. Wikimedia Commons het meer media in die kategorie Ericaceae. Hierdie artikel is ’n saadjie. Voel vry om Wikipedia te help deur dit uit te brei.


Regent Street is een van die grootste winkelstrate in Londen se West End-winkeldistrik en 'n trekpleister vir sowel Londenaars asook toeriste. Die straat, wat onder meer vir sy kersfeesligte bekend staan, is vernoem na die Prinsregent en latere koning George IV en word algemeen verbind met die argitek John Nash (1752-1835). Nash se oorspronklike straatuitleg het tot vandag bewaar gebly, alhoewel sy geboue (met uitsondering van All Souls Church) intussen vervang is. Regent Street is in 1825 voltooi en was 'n vroeë voorbeeld van Engelse stadsbeplanning. Dit loop dwarsdeur die 17de en 18de eeuse straatuitleg, vanaf die Regent se woning in Carlton-huis in St James's aan sy suidelike einde, deur Piccadilly Circus en Oxford Circus tot by All Souls Church. Van daar word die roete deur Langham Place en Portland Place tot Regent's Park voortgesit. Elke gebou in Regent Street word as listed building beskerm en het tenminste Graad II-status. Die geboue vorm in hul geheel die Regent Street-bewaringsgebied (Regent Street Conservation Area).


Jou lewe...vir My liefde is ’n fantasie roman gemik op die meer volwasse leser. Die boek is geskryf deur Petronel en in 2013 deur Thompson Boekdrukkery gepubliseer. ’n Wilde verjaarsdagviering, ’n dronkie in ’n donker stegie, ’n vreemde hand op sy skouer... dood. Dit is die verhaal van Alix Mitchell se lewe. Behalwe dat Alix se dood, in die gedaante van ’n liplekker lyfie onder ’n stywe korset en glinsterende silwer-groen katoë bokant ’n paar ek-belowe-jou-die-hemel pruil lippies, toe nie die dood soos in rigor mortis begrawe-dood was nie. Dit is veel erger. Na honderd en agt jaar se desperate soeke na wraak en vergelding spoor Alix haar uiteindelik op. Die Satans-Delilah van daardie lank-verby stegie. Dit is definitief sy! Dieselfde gesig, dieselfde hare, dieselfde onmiskenbare tatoeëermerk. Presies net soos wat hy dit in elke een van sy nagmerries kan onthou. Maar iets is fout. Groot fout! Hierdie Delilah wat bewusteloos en half verskeur in sy arms lê en veg vir haar lewe ruik na angeliere en appelkose en...menslik!


Outeniekwapark is ’n sportstadion in George, Suid-Afrika wat vir rugby en sokker gebruik word. Dit is die tuisveld van die Curriebekerspan die SWD Arende. Die stadion bied sitplek aan 8 000 toeskouers en kan tot 12 000 toeskouers hanteer met tydelike pawiljoene. Vir nie-sportdoeleindes is daar plek vir tot 15 000 mense. Die Japannese nasionale sokkerspan het tydens die FIFA Sokker-Wêreldbekertoernooi in 2010 in George tuisgegaan en Outeniekwapark as oefenveld gebruik. Lys van stadions in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Die Roosrewolusie (Georgies: ვარდების რევოლუცია, wardebis rewoloetsia) was wydverspreide protesoptogte in Georgië oor beweerde bedrog in die verkiesing van November 2003, toe Edward Sjewardnadze as president herkies is. Dit het daartoe gelei dat Sjewardnadze op 23 November van dié jaar bedank en ’n nuwe regering aan die bewind gekom het. Hierdie artikel is ’n saadjie. Voel vry om Wikipedia te help deur dit uit te brei.


Die 78ste Oscar-toekenningsaand is op 5 Maart 2006 deur die Academy of Motion Picture Arts and Sciences in Hollywood gehou om erkenning te gee aan die rolprente van 2005. Jon Stewart was die aanbieder. Ang Lee se drama Brokeback Mountain het die meeste benoemings gekry (8). Crash, Good Night, and Good Luck en Memoirs of a Geisha het elk ses benoemings gehad. Die seremonie is gekenmerk deur die benoeming van baie onafhanklike prente met ’n klein begroting. Baie nuusorganisasies het dit die "Gay Oscars" gedoop omdat prente soos Brokeback Mountain, Capote en Transamerica prominente gay of transgender-karakters ingehad het en almal sterk kandidate vir die beste prent, akteur en aktrise was. Die onderwerp van ander benoemde prente het ook gefokus op omstrede politieke en sosiale temas, soos rasseverhoudings en rassisme (Crash) en terrorisme en sluipmoorde (Munich, Syriana). Daar was taamlike omstredenheid omdat Crash die Oscar vir beste prent gewen het terwyl Brokeback Mountain die gunsteling was en in die aanloop tot die Oscar-aand meer ander pryse gewen het. Albei prente het drie Oscars gewen, so ook Memoirs of a Geisha en King Kong.


Ds. Stefanus Jacobus Perold (10 Junie 1864 – Duplooysburg, 13 Maart 1940) was ’n predikant in agt verskillende gemeentes van die Nederduitse Gereformeerde Kerk in twee van die latere vier provinsies. Ds. Perold in 1892 gelegitimeer. Eers is hy in 1893 as hulpprediker na die NG gemeente Oudtshoorn georden, waarna hy in 1893 in sy eerste vaste werkkring, die NG gemeente Dutoitspan (Kimberley), bevestig is. Ná Franschhoek, waarheen hy ná slegs 'n twee jaar lange dienstyd op Kimberley 'n beroep moes aanneem weens sy vrou se gesondheid, en Murraysburg, het hy ook nog die gemeentes Jacobsdal, Philippolis, Heilbron, Robertson en Duplooysburg bedien. Ds. Perold is op 26 September 1892 in die huwelik bevestig met mej. Aletta Gertruida de Kock, wat hom getrou bygestaan het gedurende al die jare van sy bediening. Binne vier maande ná die vertrek van ds. Abraham Kriel, het die NG gemeente Dutoitspan verneem dat prop. Perold, tydelike hulpprediker op Oudtshoorn, die beroep na Dutoitspan aangeneem het. Op Vrydagoggend 30 Junie 1893 het ’n groot aantal gemeentelede op die Beaconsfield-stasie bymekaargekom om die jong leraar en sy eggenote te verwelkom.


Hierdie artikel handel oor die gewese lid van die Afrikaanse musiekgroep Eden. Vir die gewese lid van die Afrikaanse musiekgroep Adam, sien Joe Foster. Johan Vorster is 'n Suid-Afrikaanse sanger, liedjieskrywer, en sakeman. Vorster begin sy loopbaan as lid van die Afrikaanse musiekgroep Eden, die suksesvolste groep in die geskiedenis van Afrikaanse musiek. In 2005 begin Vorster en medelid van Eden, Sean Else, die plaatetiket Mozi Records. Bok van Blerk is die eerste kunstenaar wat onder hierdie etiket vrygestel het. Vorster het die meeste van Bok van Blerk se album De la Rey, met meer as 200 000 verkope die topverkoper van alle tye onder Afrikaanse plate, geskryf. Die album se titelsnit bereik ook in 2005 die voorblad van The New York Times. In 2006 onderteken Mozi Records 'n kontrak met Lianie May. Vorster het May se debuutalbum, Vergeet my nie, geskryf en vervaardig. Hierdie album is in 2007 vrygestel en word met meer as 120 000 verkope die topverkoper onder debuutalbums van vroulike Afrikaanse kunstenaars. In 2008 ontvang Vergeet my nie 'n SAMA vir landwye topverkoper.


Die Chicxulub-krater (uitspraak: tʃ|iː|k|ʃ|ə|l|uː|b) is ’n prehistoriese impakkrater in die see onder die Yucatán-skiereiland in Mexico. Sy middelpunt lê naby die dorp Chicxulub, waarna dit genoem is. Die ouderdom van die asteroïde-impak en die Kryt-Paleogeen-grens (K-Pg-grens) stem presies ooreen. Die krater is 180 km breed en 20 km diep, en dit is dus een van die grootste impakkraters op Aarde. Die hemelliggaam wat dit veroorsaak het, se deursnee was minstens 10 km. Die krater is in die 1970's ontdek deur twee geofisici wat petroleum in die Yucatán gesoek het. Die ouderdom van die rotse wat deur die impak geraak is, wys die krater dateer uit sowat 66 miljoen jaar gelede, die einde van die geologiese periode Kryt en die begin van die Paleogeen-periode. Dit val saam met die K-Pg-grens, die geologiese grens tussen die Kryt en Paleogeen. Dit dui daarop dat die impak verantwoordelik was vir die Kryt-Paleogeen-uitwissing, waarin onder meer al die nie-vlieënde dinosourusse uitgesterf het. Kryt-Paleogeen-uitwissing Earth Impact DB Geargiveer 15 November 2010 op Wayback Machine URL besoek op 2008-12-30 Renne, Ludwig & Karner 2000 Schulte Rincon.


Schwalbach am Taunus is 'n stad in die administratiewe distrik Main-Taunus-Kreis van die Duitse deelstaat Hesse, digby die westelike stadsgrens van Frankfurt am Main. Dit is 'n welgestelde residensiële voorstad vir dié metropool met belangrike sakegebiede en huisves onder meer die hoofkwartier van Samsung Duitsland. Die historiese middestad Alt-Schwalbach het 'n lang geskiedenis as 'n klein nedersetting langs die ou handelsroete tussen Frankfurt am Main en Keulen. Vandag is dit danksy sy vakwerkagitektuur en 'n reeks gerestoureerde geboue, waaronder die raadsaal, die ou parogiekerk Sint Pankratius, die ou skoolgebou en historiese kroeë, 'n toeristeaantreklikheid. Byna die helfte van Schwalbach se inwoners word egter in Limesstadt gehuisves, 'n groot moderne behuisingsgebied wat tussen 1962 en 1973 volgens die beginsels van 'n "organiese stadlandskap" ontstaan het en voorsiening gemaak het vir die spesifieke behoeftes van mens en natuur. Statistik Hessen: Bevölkerung am 30.06.2016. Besoek op 23 Oktober 2017[dooie skakel] Markus Berger: Freizeitführer Südhessen. Gudensberg-Gleichen: Wartberg 2013, bl. 175


’n Sisteem is die chronostratigrafiese weergawe van ’n geochronologiese periode. Sisteme is die eenhede waarin erateme verdeel word en word self weer onderverdeel in series. Dus is ’n sisteem die totale gesteentes wat afgeset is tydens ’n spesifieke periode, terwyl laasgenoemde die tydperk is waarin die gesteentes gevorm is. Die meeste sisteme en periodes het dieselfde naam. Met Kryt kan byvoorbeeld die sisteem of periode bedoel word. Die jonste erateem, die Kainosoïkum, kan verdeel word in drie sisteme, van oud tot jonk: die Paleogeen die Neogeen die Kwartêr Hierdie artikel is ’n saadjie. Voel vry om Wikipedia te help deur dit uit te brei.


Inpersing of intrusie vind plaas wanneer magma van onder die aarde se oppervlak geleidelik in krake en openinge ingepers word. Soms word bestaande rots uit die pad gedruk, ’n proses wat miljoene jare kan duur. Wanneer die magma geleidelik afkoel en verhard, kritalliseer verskillende dele in minerale. Baie bergreekse, soos die Sierra Nevada in Kalifornië, is deur inpersing gevorm. Intrusie is een van twee maniere waarop stollingsgesteente kan vorm; die ander is ekstrusie of vulkaanuitbarstings. Eersgenoemde vorm dus uit magma wat in die aardkors afkoel, terwyl ekstrusie bo die aarde se oppervlak plaasvind. Daar is baie soorte inpersings, van bergreeksgroote batoliet tot dun are in die aardkors. Inpersings wat deur erosie ontbloot word, bedek soms groot oppervlakke. ’n Bekende voorbeeld van inpersing is Devils Tower in Noordoos-Wyoming in die VSA. Inpersings word geklassifiseer volgens die vorm en grootte van die intrusierots en sy verhouding met die omringende formasies: Batoliet: ’n groot, onreëlmatige uitsteeksel Rotsgang: ’n relatief nou, afgeplatte uitsteeksel, dikwels byna vertikaal Lakkoliet: met ’n plat basis en ronde bokant, gewoonlik met ’n toevoerpyp onder Lopoliet: met ’n ronde, plat bokant en ’n vlak, ronde basis Fakoliet: lensvormig Vulkaanpyp of -nek: buisagtige, rofweg vertikale uitsteeksel wat as toevoerpyp vir ’n vulkaan kon gedien het Rotsplaat: relatief dun en plat Koepeltjie: klein en onreëlmatig


Stollingsgesteente is een van drie hoofrotstipes; die ander twee is metamorfe en afsettingsgesteente. Stollingsgesteente word gevorm wanneer magma (ondergronds) of lawa (bogronds) afkoel en verhard. In eersgenoemde geval word van intrusie gepraat en in laasgenoemde geval van ekstrusie. Die vulkaniese rotse kan gevorm word met of sonder kristallisasie. Ander name vir dié soort gesteente is fynkorrelrige, korrelrige, kristallyne, plutoniese en vulkaniese stollingsgesteentes. Magma kan ontstaan óf uit die gedeeltelike smelting van vooraf bestaande rotse óf in ’n planeet se litosfeer (die kors en boonste deel van die mantel). Die smelting word gewoonlik veroorsaak deur een of meer van drie prosesse: ’n toename in temperatuur, ’n afname in druk of ’n verandering in samestelling. Meer as 700 soorte stollingsgesteentes is al beskryf – die meeste van hulle het onder die aardkors gevorm. Die vorming van magma kom net in enkele tektoniese situasies voor: warm kolle, subduksiesones, mid-oseaanriwwe en skeure. Plutoniese gesteentes ontstaan deur die afkoeling van vloeibare magma diep in die aardkors. Deur erosie word hierdie gesteentes aan die oppervlak blootgestel as plaatvormige of koepelvormige strukture. Plaatvormige strukture ontstaan deurdat magma in swak sones indring.


Die Geelvlekmossie (Gymnoris superciliaris) is 'n gelokaliseerde, algemene standvoël in droë boomveld, savanne en rivierbos. Hulle soek op die grond of langs groot boomtakke kos. Die voël is 15 cm groot en weeg 21 - 29 gram. In Engels staan die voël bekend as die Yellow-throated Petronia. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Petronia superciliaris". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Voltarivier is 'n rivier wat hoofsaaklik vir Ghana dreineer. Die rivier mond uit in die Golf van Guinee in die Atlantiese Oseaan. Die rivier het drie groot sytakke: Swart-Volta, Wit-Volta en Rooi-Volta. Die Akosombodam is in die rivier. Koördinate: 5°46′N 0°41′O / 5.767°N 0.683°O / 5.767; 0.683 Hierdie artikel is ’n saadjie. Voel vry om Wikipedia te help deur dit uit te brei.


Die olyfkopwewer (Ploceus olivaceiceps) is 'n skaars standvoël in miombo-boomveld met volop epifitiese korsmos. Daar is ongeveer 100 pare om Panda in Suid-Mosambiek. Die voël sluit dikwels by voëlgroepe aan om prooi van takke af te pik. Hulle broei alleen in 'n goed gekamoefleerde nes van korsmos wat 'n langerige ingangstoneel het en onder 'n tak in die blaredak van 'n hoë boom hang. Die voël is 14 cm groot en weeg 18 – 24 gram. In Engels staan die voël bekend as die Olive-headed Weaver. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Ploceus olivaceiceps". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die swartkeelgeelvink (Ploceus velatus) is 'n algemene standvoël in savanne, grasveld, waterlope in dorre gebiede, landerye en tuine. Hulle broei alleen in klein kolonies in bome of riete in 'n netjiese balnes met 'n kort ingangstonnel. Die voël is poligaam en is 16 cm groot en weeg 30–44 gram. In Engels staan die voël bekend as Southern Masked Weaver. 'n Swartkeelgeelvink op sy nes. Wyfie in Johannesburg. Mannetjie begin om sy nes te bou. Wyfie naby Pretoria. Lys van Suid-Afrikaanse voëls (alfabeties) Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name BirdLife International (2012). "Ploceus velatus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 Wikimedia Commons het meer media in die kategorie Swartkeelgeelvink. Wikispecies het meer inligting verwant aan Swartkeelgeelvink Hierdie artikel is ’n saadjie. Voel vry om Wikipedia te help deur dit uit te brei.


Die Kardinaalkwelea (Quelea cardinalis) is 'n voël en seldsame swerwer in beboste grasveld en landbougebiede. Die voël is nog net een keer in Suider-Afrika opgeteken. Dit word 10 – 11 cm groot en weeg 11 - 15 gram. In Engels staan die voël bekend as die Cardinal Quelea. Alfabetiese lys van Suid-Afrikaanse voëls Lys van Suid-Afrikaanse voëls (gegroepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Quelea cardinalis". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Groenblouvinkie (Vidua codringtoni) is 'n klaarblyklike skaars standvoël in vogtige boomveld en woudrande. Die voël is 11 cm groot en weeg 12 - 14 gram. In Engels staan die voël bekend as die Zambezi Indigobird. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Vidua codringtoni". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Hoogezand-Sappemeer is 'n voormalige munisipaliteit in die provinsie Groningen in die noordooste van Nederland. Die munisipaliteit is gestig in 1949 deur die samevoeging van Hoogezand en Sappemeer. Op 1 Januarie 2018 is Hoogezand-Sappemeer opgegaan in die nuwe munisipaliteit Midden-Groningen. Borgercompagnie, Foxham, Foxhol, Hoogezand, Kiel-Windeweer, Kropswolde, Martenshoek, Sappemeer, Tripscompagnie, Waterhuizen en Westerbroek. Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Heterodontosauridae ("akkedisse met verskillende tande") is ’n familie vroeë dinosourusse wat waarskynlik onder die mees primitiewe lede van die orde Ornithischia was. Hoewel daar min fossiele van hulle is, het hulle regoor die wêreld voorgekom aan die begin van die Laat Trias-periode, en ’n paar spesies het tot in die Vroeë Kryt oorleef. Heterodontosauridae is genoem na hul heterodontale gebit (met meer as een tandmorfologie). Hulle was omtrent so groot soos jakkalse: minder as 2 m lank, insluitende ’n lang stert. Hulle word veral geken aan hul kenmerkende tande, onder meer vergrote slagtande en kiestande wat aangepas was vir kou. Hulle was plant- en moontlik allesvreters. Onder die Heterodontosauridae is dit net Heterodontosaurus self waarvan daar ’n volledige skedel bestaan. Die meeste ander fossiele bestaan net uit stukke kakebeen en tande. Daarom is die meeste beskrywings van die familie van tande afgelei. Die genus Heterodontosaurus was net langer as 1 m, terwyl die stukke oorblyfsels van Lycorhinus aandui dat hulle dalk groter was. Beide Abrictosaurus en Heterodontosaurus het baie groot oë gehad.


Kloosterburen is 'n dorp in die munisipaliteit Het Hogeland in die provinsie Groningen in Nederland. Tot 1990 het Kloosterburen 'n eie munisipaliteit gehad. Kloosterburen is een van die weinige Katolieke dorpe in die provinsie Groningen. Die dorp het 'n Katoliek kerk uit 1868 ontwerp deur die argitek Pierre Cuypers, een van die bekendste argitekte van Nederland. Hierdie artikel is ’n saadjie. Voel vry om Wikipedia te help deur dit uit te brei.


Die Brief aan die Romeine is die 6de boek in die Nuwe Testament van die Bybel. Die brief is gerig aan die gelowiges in Rome, die hoofstad van die Romeinse Ryk, om hulle in te lig oor die evangelie en Paulus se beplande besoek aan hulle. Die brief het twee hoofdele: 'n leerstelling (hoofstuk 1-11) en 'n praktiese of etiese deel (hoofstuk 12-15). In die eerste deel wys die apostel daarop dat alle mense, Jode sowel as nie-Jode, sondaars is, en nie deur wetsonderhouding verlos kan word nie. Die verlossing is uit genade deur God geskenk en God spreek dié vry wat in Jesus glo. Daaruit volg 'n nuwe lewe waarin die Heilige Gees vrede en oorwinning bring. Aan hierdie nuwe lewe kan ook die Jode (wie Christus verwerp het), deel hê as hulle die voorbeeld van die heidene volg en in Christus glo. In die tweede deel van die brief word praktiese aanwysings gegee vir die gedrag van die gelowiges, onderling sowel as teenoor die owerheid en alle mense. Hier is die sleutelwoord die liefde tot God en die medemens.


Boulevard périphérique de Paris Parys en Île-de-France  Frankryk Gebou tussen 1956 en 1973 Lengte 35,04 km Kaart Die Boulevard périphérique de Paris (Franse uitspraak: [bulvaʁ peʁifeʁik], dikwels afgekort tot Périphérique, Périph of BP) is 'n kringpad met maksimaal vyf rylane in elke rigting en 'n lengte van 35,04 kilometer wat - met enkele klein uitsonderings - rondom die Franse hoofstad Parys met sy twintig arrondissements loop. Die kringpad, wat amptelik nie as snelweg geklassifiseer word nie en waarop 'n spoedbeperking van 70 km/h ingestel is, is tussen 1956 en 1973 gebou en het die ou militêre versterkings rondom Parys vervang wat uit die periode tussen 1840 en 1845 gedateer het. Dit is op 25 April 1973 deur die destydse Franse premier Pierre Messmer amptelik ingewy. Met enkele uitsonderings is alle nedersettings buite die kringpad selfstandige munisipaliteite. Die kringpad, wat grotendeels langs die administratiewe stadsgrens van Parys loop, word dan ook algemeen as die grenslyn tussen die Seine-metropool en sy uitgestrekte voorstede beskou wat grotendeels werkersklashuishoudings huisves. Die meeste hoofsnelweë in Frankryk lei na die metropolitaanse gebied van Parys en hier juis na die Boulevard périphérique.


Die brief aan die Kolossense is die 12de boek in die Nuwe Testament van die Bybel. Die brief, aan die kerk in Kolosse, 'n Frigiese stad sowat 160 km van Efese, kom gedeeltelik ooreen met dié aan die Efesiërs. Daar is ooreenkoms in die omstandighede waarin dit geskryf is, in gevangeskap en ook in die inhoud. Dit blyk dat dwaalleraars die gemeente verwar het. Volgens hulle dwaalleer word daar 'n belangrike funksie toegeken aan geestelike magte en die mens moet hulle oorwin deur wettiese godsdienstige reëls na te kom. Die brief beklemtoon dat hulle nie die mens se sondige drifte beheers nie. Verlossing word alleen deur die kruisdood van God se Seun verkry. Die gelowiges is lede van een liggaam, die kerk, waarvan Christus die hoof is, en hulle moet mekaar liefhê. Die liefde bind hulle saam tot volmaakte eenheid. Die Bybel: Nuwe vertaling (Bybelgenootskap van Suid-Afrika) Wikiwoordeboek het 'n inskrywing vir Kolossense.


Aboe Dhabi Internasionale Lughawe (Arabies: مطار أبو ظبي الدولي) (IATA: AUH, ICAO: OMAA) is 'n lughawe in Aboe Dhabi, die hoofstad van die gelyknamige emiraat en regeringsetel van die Verenigde Arabiese Emirate. Dit is een van die snelgroeiendste lughawens ter wêreld volgens passasiersgetalle wat steeds nuwe lugredery-operateurs lok en sy infrastruktuur voortdurend uitbou. In Januarie 2012 het 53 lugrederye vlugte na 85 bestemmings in 49 lande aangebied. Die lughawe, wat 30,6 km suidoos van Aboe Dhabi-stad af op die vasteland geleë is, is die tweede grootste in die VAE, en het in 2012 meer as 14 miljoen passasiers gehanteer. Aboe Dhabi Internasionale Lughawe is versprei oor 'n gebied van 60 vierkante kilometer (15 000 hektaar). Die terminaalruimtes word oorheers deur Etihad Airways, wat die Verenigde Arabiese Emirate se vlagdraer en tweede grootste lugdiens is na Emirates. Die lughawe beskik oor drie operasionele passasiersterminale, nommers 1, 2 en 3. Die nuwe terminaal 3, 'n AED 1 miljard (VS$ 270 miljoen) tussentydse fasiliteit, is ontwerp om voorsiening te maak vir die lughawe se passasiersgroei voor die beplande opening van die nuwe Midfield-terminaal op 17 Julie 2017 om 07:00.


Koring is 'n kleur wat die kleur van koring verteenwoordig. Die eerste opgetekende gebruik van koring as 'n kleurnaam in Engels was in 1711. Volgens verskeie kleurskemas word koring as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Volgens verskeie kleurskemas word brons as volg voorgestel: Lys van kleure


Therizinosauria (of Segnosauria) was teropode-dinosourusse. Fossiele is in rotsformasies uit die Vroeë tot Laat Kryt-periode gevind in Mongolië, China en westelike Noord-Amerika. Hulle het verskeie eienskappe van die voorpote, skedel en pelvis gemeen gehad. Die naam is afgelei van die Griekse therizo, "skeur" of "afsny", en sauros, "akkedis". Die ouer naam Segnosauria is afgelei van die Latynse segnis, "stadig", en die Griekse sauros. Terisinosouriërs het baie kenmerkende, dikwels verwarrende eienskappe. Hul lang nekke, breë torso's en agterpote met vier tone wat gebruik word om te loop, laat hulle baie soos prosouropodes lyk. Hul unieke heupbene, wat agtertoe wys en gedeeltelik vergroeid is, het paleontoloë aanvanklik laat dink aan die "voëlheup"-Ornithischia. Van hulle het enorme kloue voor wat tot ’n meter lank kon wees. Hulle was hoofsaaklik plantvreters wat hul lang kloue gebruik het om blare en takke te skeur. Uit velafdrukke word afgelei hulle was bedek met donsagtige vere, sowel as ander, langer vere wat moontlik vir vertoon gebruik is.


SS Nomadic is 'n stoomskip van die Britse redery White Star Line wat op 25 April 1911 in Belfast te water gelaat is. Die skip is oorspronklik as 'n tenderboot vir die RMS Olympic en die RMS Titanic gebou wat eerste- en tweedeklas-passasiers vanaf die vertrekpunt in Cherbourg se seehawe na die groot oseaanskepe geneem het wat buite die hawe voor anker gelê het. Later het die SS Nomadic ook befaamde Britse plesierbote soos Queen Mary en Queen Elizabeth bedien en bekende persoonlikhede soos Elizabeth Taylor, Richard Burton en Charlie Chaplin vervoer. Na Nomadic, die enigste skip van White Star Line wat tot vandag toe bewaar gebly het, word dikwels verwys as "Titanic se klein suster". Die skip het tydens die twee wêreldoorloë troepe vervoer en later in Parys as vermaaklikheidsboot gedien. Ná 'n omvattende restourasie is die SS Nomadic, wat sy laaste vaste ankerplek in Belfast se Hamilton-dok gevind het, as museumskip toeganklik vir die publiek. Toegang tot SS Nomadic maak deel uit van die Titanic Belfast-program. Nomadic Belfast


Nuweland-krieketveld in Kaapstad is 'n Suid-Afrikaanse krieketveld. Dit is die tuiste van die Kaapse Kobras, wat in die Sunfoilreeks, Momentum-eendagbeker en Standard Bank Pro20-kompetisies meeding. Dit is ook 'n stadion waar toetskrieket gespeel word. Nuweland word beskou as een van die mooiste krieketvelde ter wêreld, wat oorskadu word deur Tafelberg en Duiwelspiek. Nuweland word verder bevoordeel deur 'n Kaaps-mediterreense klimaat met winterreënval, wat perfekte weer toelaat om krieket in te speel en te kyk. Dit is naby aan Nuwelandstadion, wat 'n groot rugby- en sokkerstadion is. Die veld bied sy eerste toetswedstryd aan op 24–25 Maart 1889 toe Engeland Suid-Afrika met 'n beurt en 202 lopies geklop het. Teen Januarie 2020 is daar 55 toetswedstryde op die veld gespeel, waarvan Suid-Afrika 23 gewen, 21 verloor en 11 onbeslis geëindig het. Die laaste span om Suid-Afrika hier te klop was Engeland in Januarie 2020. Die eerste Internasionale eendagwedstryd is op 7 Desember 1992 hier gespeel, toe die Proteas teen Indië met ses paaltjies gewen het. Teen Junie 2019 is daar 41 EDIs op die veld gespeel, insluitende vyf in die Krieketwêreldbeker 2003.


Die Kaapse kanarie (Serinus canicollis) is 'n endemiese, algemene standvoël in fynbos, grasveld, kusduine en tuine. Hulle kom dikwels in klein swerms voor. Die voël is 12 cm groot en weeg 12 - 22 gram. In Engels staan die voël as die Cape Canary bekend. Subspesies, alfabeties gerangskik: Serinus canicollis canicollis (Swainson, 1838) Serinus canicollis griseitergum Clancey, 1967 Serinus canicollis sassii Neumann, 1922 Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Serinus canicollis". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Serinus canicollis, ITIS Standard Report Hierdie artikel is ’n saadjie. Voel vry om Wikipedia te help deur dit uit te brei.


Musiek vir die Agtergrond is 'n Afrikaanse rolprent wat op 11 Oktober 2013 in Suid-Afrika vrygestel is. John-Henry Opperman van die Klopjag-musiekgroep speel die hoofrol. Die rolprent is ’n drama. Dit het 'n 7 tot 9 OL-ouderdomsperk vir swak taalgebruik. John-Henry Opperman Lizelle de Klerk Brümilda van Rensburg Ian Roberts Terence Bridgett Neil Sandilands 'n Talentvolle en ambisieuse musikant besluit om homself oor te teken aan ’n vervaardiger van popmusiek wanneer sy meisie onverwags swanger raak. Sy talent as gerespekteerde liedjieskrywer en musikant word misbruik om oppervlakkige, kommersiële musiek te vervaardig. Sal die paartjie se liefde die kompromie wat hy ter wille van haar en die baba moet maak, oorleef? Lys van Afrikaanse rolprente Voorskou op YouTube


Die Moncada-kaserne was 'n militêre kaserne in Santiago de Cuba wat na generaal Guillermón Moncada, 'n held van die Kubaanse onafhanklikheidsoorlog vernoem is. Op 26 Julie 1953 is die kaserne deur 'n klein groepie revolusionêre wat deur Fidel Castro gelei is aangeval. Die gewapende aanval word algemeen as die begin van die Kubaanse Revolusie beskou. Die datum van die aanval, 26 Julie, is as die naam van Castro se revolusionêre beweging gebruik (Movimiento 26 Julio of M 26-7). Die aanval was onsuksesvol en Castro is 15 jaar gevangenisstraf vir sy aandeel daarin opgelê. Hy begin in die tronk om aan sy toespraak getiteld, "Die geskiedenis sal my kwytskel" te werk. Die toespraak is bladsy vir bladsy uit die tronk gesmokkel en is later gepubliseer. Al die rebelle is in 1955 vrygestel nadat Fulgencio Batista amnesie daartoe verleen het. Die beweging het uiteindelik Batista se diktatuur in 1959 omver gewerp. Wikimedia Commons het meer media in die kategorie Moncada-kaserne. (en) Castro se toespraak, "History Will Absolve Me" Hierdie artikel is ’n saadjie. Voel vry om Wikipedia te help deur dit uit te brei.


Anchiornis was ’n genus klein, geveerde dinosourusse. Dit bestaan net uit die tipe-spesie, Anchiornis huxleyi, en is genoem na Thomas Henry Huxley, ’n vroeë voorstander van biologiese evolusie en die eerste persoon wat voorgestel het daar is ’n nabye evolusionêre verwantskap tussen voëls en dinosourusse. Die naam Anchiornis beteken "amper-voël", en die naamgewers beskou die genus as ’n belangrike oorgang tussen voëls en dinosourusse. Fossiele is in China gevind in rotse wat uit die Laat Jura-periode (Oxfordium-tydsnede) van 161–160,5 miljoen jaar gelede dateer. Vanweë die uitstekend bewaarde fossiele van Anchiornis huxleyi, was dit die eerste dinosourusspesie waarvan byna al die kleure vasgestel kon word. Anchiornis huxleyi was ’n klein dier met ’n driehoekige skedel en baie lang bene, wat daarop dui dat hy vinnig kon hardloop. Die eerste fossiel wat gevind is, het net onduidelike tekens van vere getoon, maar die tweede fossiel was baie goed bewaar en feitlik al sy vere het behoue gebly. Die dier het groot vlerke gehad met vere aan die voor- sowel as agterpote. Die pote, met uitsondering van die kloue, was heeltemal bedek met vere.


Sylt (Duitse uitspraak: [zʏlt], Deens: Sild, Fries: Söl) is die grootste van die Noord-Friese eilande met 'n oppervlakte van 99,14 km² en 'n bevolking van byna 17 713. Sylt, wat langs die weskus van die Duitse deelstaat Sleeswyk-Holstein geleë is, is die noordelikste en vierde grootste eiland van Duitsland asook sy grootste Noordsee-eiland. Dit strek oor 'n afstand van 38 kilometer in noord-suidelike rigting langs die Noordseekus. Die eiland staan bekend vir sy stranddorpe Westerland, Kampen en Wenningstedt en sy Wesstrand wat byna 40 kilometer ver strek. Sylt is aan die onstuimige Noordsee blootgestel, en ondanks die voortdurende stryd van sy bewoners teen die vloedbranders word gedurende elke swaar stormvloed landverliese aangeteken. Die eiland word sedert 1927 deur die Hindenburgdamm met die vasteland verbind. Sylt het lankal tot een van die gewildste vakansiebestemmings in Duitsland ontwikkel – jaarliks bring sowat 850 000 toeriste 'n besoek aan die eiland. Toerisme is dan ook die vernaamste inkomstebron vir die eilandbewoners nadat visvangs aan belangrikheid verloor het. Ook alle ander noemenswaardige bedrywe – oesterteelt, strandstoelvervaardiging, die bottelering van mineraalwater en kunshandwerk – is vertakkings van die toerismebedryf.


Dobsonville is 'n township in Soweto, Gauteng. Die township het 40 328 inwoners in 2011 gehad, waarvan 99,14% swartmense was. 38,2% van Dobsonville se inwoners praat Tswana as hulle huistaal. Mmusi Maimane, die leier van die Demokratiese Alliansie, het hier gewoon en skoolgegaan. Yvonne Chaka Chaka, internasionaal bekende sangeres. "Subplek Dobsonville". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Sauropsida ("akkedisgesigte") is ’n groep amniote wat alle bestaande reptiele en voëls asook hul uitgestorwe voorsate insluit. Sauropsida word onderskei van Synapsida, wat soogdiere en hul uitgestorwe voorsate bevat. Die kladogram hieronder skets die "stamboom" van Sauropsida; dit is ’n vereenvoudigde weergawe van dié van M.S. Lee (2013). Lee, M.S.Y. (2013). "Turtle origins: Insights from phylogenetic retrofitting and molecular scaffolds". Journal of Evolutionary Biology. 26 (12): 2729–2738. doi:10.1111/jeb.12268. PMID 24256520. Hierdie artikel is ’n saadjie. Voel vry om Wikipedia te help deur dit uit te brei.


Hathor (Egipties: ḥwt-ḥr, "huis van Horus") ) was in die Egiptiese mitologie die godin wat vreugde, vroulike liefde en moederskap verteenwoordig het. Sy was regdeur die geskiedenis van Antieke Egipte een van die belangsrikste en gewildste gode. In die grafkelders van konings en gewone burgers is sy uitgebeeld as "Meesteres van die Weste" wat die dooies in die hiernamaals verwelkom. Sy was ook die godin van musiek, dans, verre lande en vrugbaarheid wat vroue tydens baring gehelp het, asook die beskermgod van myners. Hathor and Thoth: two key figures of the ancient Egyptian religion, Claas Jouco Bleeker, pp. 22–102, BRILL, 1973, ISBN 978-90-04-03734-2 The ancient Egyptian pyramid texts, Peter Der Manuelian, vertaal deur James P. Allen, p. 432, BRILL, 2005, ISBN 90-04-13777-7 The Illustrated Encyclopedia of Ancient Egypt, Lorna Oakes, Southwater, pp. 157–159, ISBN 1-84476-279-3 "Spotlights on the Exploitation and Use of Minerals and Rocks through the Egyptian Civilization" (in Engels). Egypt State Information Service. 2005. Geargiveer vanaf die oorspronklike op 8 Januarie 2009.


Die Groot-hammerkophaai (Sphyrna mokarran) kom wêreldwyd in tropiese waters voor. In Suider-Afrika kom die haai aan die ooskus voor, suid tot by KwaZulu-Natal. Die haai kan tot 6 m lank word en staan in Engels bekend as die Great hammerhead. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies (en) Denham, J., Stevens, J., Simpfendorfer, C.A., Heupel, M.R., Cliff, G., Morgan, A., Graham, R., Ducrocq, M., Dulvy, N.D, Seisay, M., Asber, M., Valenti, S.V., Litvinov, F., Martins, P., Lemine Ould Sidi, M., Tous, P. and Bucal, D. (2007). "Sphyrna mokarran". IUCN Rooilys van Bedreigde Spesies. Weergawe 2010.1. Internasionale Unie vir die Bewaring van die Natuur. Besoek op 20 Mei 2010.AS1-onderhoud: meer as een naam: authors list (link) AS1-onderhoud: ref=harv (link) Coastal Fishes of Southern Africa.


Die Kleinskub-plooibek (Gerres longirostris) is 'n vis wat voorkom in die Indiese-Pasifiese oseaan, die Rooisee en aan die ooskus van Afrika tot by Algoabaai. In Engels staan die vis bekend as die Smallscale pursemouth. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 IUBN Quoy J. R. C. & Gaimard J. P., 1824-1825. Description des Poissons. Chapter IX. A: Freycinet, L. de, Voyage autour du Monde...exécuté sur les corvettes de L. M. "L'Uranie" et "La Physicienne," pendant les années 1817, 1818, 1819 et 1820. Parys. Voyage Uranie, Zool. . 192-401. uBio (en) Lacepède, B. G. E., 1801. Histoire naturelle des poissons. Historie naturelle des poissons. v. 3: i-lxvi + 1-558, Pls. 1-34. Catalogue of Life (en) Gerres longirostris by FishBase. Hierdie artikel is ’n saadjie. Voel vry om Wikipedia te help deur dit uit te brei.


Die Tweede Nywerheidsomwenteling, ook bekend as die Tegnologiese Omwenteling, was 'n fase van die Nywerheidsomwenteling tussen die middel van die 19de eeu en die Eerste Wêreldoorlog wat deur vinnige ekonomiese groei en tegnologiese vooruitgang gekenmerk is. As tegnologiese uitgangspunt word die invoering van Bessemer-staal in die 1860's beskou, en in die volgende dekades het die tegnologiese vooruitgang sy hoogtepunt met die vroeë elektrifisering van fabrieke, die oorgang tot massavervaardiging en die invoering van produksielyne bereik. Die Tweede Nywerheidsomwenteling is deur die massiewe uitbou van spoornetwerke, die begin van grootskaalse yster- en staalvervaardiging, die wye gebruik van masjiene in die vervaardigingsproses, die wye toepassing van stoomkrag in die nywerheids- en vervoerwese, en die begin van elektriese kommunikasie gekenmerk. Die tweede industriële rewolusie het gepaard gegaan met 'n massiewe uitbreiding van die nywerheidsektor en snelle industriële groei in lande soos die Verenigde Koninkryk, Duitsland en die Verenigde State, maar ook in Frankryk, die huidige Benelux-lande en Japan. Dit het op die Eerste Industriële Rewolusie gevolg wat in die laat 18de eeu in die Verenigde Koninkryk begin en later ook Wes-Europa en Noord-Amerika geraak het.


Isipingo is 'n woonbuurt gebou op 'n hoë sandbank by die mond van die Siphingo-rivier. Dit vorm tans deel van die EThekwini Metropolitaanse Munisipaliteit en is geleë 19 km suid van Durban in KwaZulu-Natal, Suid-Afrika. Die dorp is vernoem na die Siphingo-rivier, wat op sy beurt genoem is na die verknoopte katdoringstruike (Scutia myrtina), wat teenwoordig is in die gebied. Die dorp bestaan uit Isipingo Rail, Isipingo Hills, Lotus Park, Orient Hills, Malakazi en Isipingo Beach. Die gebied het puik strande en word gereeld besoek deur vissermanne, veral gedurende die sardienloop. Die dorp self het 'n laerskool, 'n hoërskool (Isipingo Sekondêr) en 'n biblioteek en is naby aan die groot winkelsentrums. 'n Hoofpad verbind die dorp aan die M4-snelweg wat maklike toegang bied tot die stad van Durban. Isipingo Beach grens aan 'n groot industriële gebied, Prospecton, wat een van Suid-Afrika se grootste motorfabrieke, naamlik dié van Toyota, huisves. Die fasiliteit, wat byna nege vierkante kilometer beslaan, verskaf werk aan menige inwoners van Isipingo en omstreke.


Die Slag van Ulundi het op 4 Julie 1879 tydens die Anglo-Zoeloe-oorlog in Natal plaasgevind. 'n Britse mag van ongeveer 5 200 soldate het 'n Zoeloemag van ongeveer 15 000 krygers verslaan. Die Britse mag was onder die bevel van lord Chelmsford. Na die onverwagse nederlaag in die Slag van Isandlwana was Chelmsford narstigtelik op soek na 'n oorwinning oor die Zoeloes om sy eer gestand te doen. Op 1 Julie het die Britte Fort Nolela langs die Wit-Mfolozirivier bereik. Op 3 Julie het Sir Redvers Buller met verkenners die rivier gekruis en die pad na Ulundi verken. Hulle spring 'n lokval net-net vry en verloor drie soldate in die proses. Voor middernag is hulle terug by Fort Nolela. Met sonop op 4 Julie het die Britse mag die Wit-Mfolozirivier oorgesteek en begin marsjeer na oNdini, die kamp van Cetshwayo. Die Britse opmars het 'n reghoekige formasie ingeneem, vyf kompanies voor, agt aan elke kant en vier agter. Die waens en ammunisiewaens het aan die kante beweeg en is na die middel van die vierkant geneem sodra die geveg begin het. 'n Kompanie was ongeveer 130 man sterk.


Die Bastertambotie (Cleistanthus schlechteri) is 'n boom inheems aan Suid-Afrika. Dit kom in Suid-Afrika slegs voor in die Nwambiya-sandveld suid van Pafuri tot by die Mosambiekgrens van die Krugerwildtuin, maar word ook in Oos-Afrika tot in Kenia aangetref. Dit behoort tot die familie Phyllanthaceae. Boom Dit is 'n klein (6 m) bladwisselende boom met 'n enkele of spruitende hoofstam, taamlik regop met 'n minimaal verspreide kroon. Die boom het heelwat takke en kleiner takkies. Die stam is 'n vaal-geelgrys en die bas kraak in klein, min-of-meer reghoekige blokkies. Blare Eenvoudig, gedra op baie kort, knoestige, laterale takkies. Blare baie klein, ovaal tot eierrond, glad, kaal, donkergroen en blink aan die bokant. Blomme Blomme word deur albei geslagte gedra op aparte bome in klein trosse, geelgroen tot liggroen; (Oktober/November). Vrugte Kapsules van 1,0 x 0,8 cm, kaal en blink; bruin tot donkerbruin wanneer dit ryp is (Januarie/Februarie). Alfabetiese lys van Suid-Afrikaanse bome Algemene gids tot BOME. Keith, Paul & Meg Coates Palgrave. 2000.


Armada kan na een van die volgende verwys: 'n Vloot, dikwels van oorlogskepe. Spaanse Armada, vloot waarmee Spanje vir Engeland probeer inval het tydens die Spaans-Engelse Oorlog (1585-1604). Armada, 'n plek in die Amerikaanse staat Michigan. Armada Music, 'n platemaatskappy. Armada (genus), 'n genus van vlinders. Armada is die Spaanse en Portugese woord vir 'n vloot, of 'n byvoeglike naamwoord vir "gewapen"; Armada is ook die Tsjeggiese en Slowaakse woord vir gewapende magte.


Weekdiere of Molluske (Mollusca) is 'n belangrike filum van ongewerwelde diere. Hierdie diere het 'n sagte liggaam en het meestal 'n uitwendige skelet (soos 'n skulp). Die meeste van hulle kom in die see voor, veral in vlak waters langs die kus. Dit is die grootste mariene filum, met sowat 93 000 erkende spesies, of 23% van alle beskrewe mariene organismes. Hulle kom ook in varswater en op land voor. Weekdiere is baie uiteenlopend en word in 'n groot verskeidenheid van vorme in bykans alle wêrelddele aangetref. Spesies is al op berghange asook in die diepsee gevind. Hulle kom egter meestal in nat en tropiese dele voor. Hulle grootte kan wissel van so klein as 1 mm tot to groot as 10 meter. Meeste weekdiere het skulpe van kalk, maar sommige spesies soos die seekatte en naakslakke, moet daarsonder klaarkom. Hierdie skulpe kan maklik gefossiliseer word. Fossiele van sulke skulpe is in die Kambriumgesteentes gevind, wat daarop dui dat hulle tydens die Prekambrium in die see ontstaan het. Weekdiere word algemeen as 'n voedselbron benut: onder andere mossels, oesters, inkvisse (tjokka vir kalamarie) en landslakke.


Lugmagbasis Langebaanweg (IATA: SDB, ICAO: FALW) is 'n militêre lugmagbasis van die Suid-Afrikaanse Lugmag (SALM) geleë by die dorpie Langebaanweg noord van Kaapstad in die Wes-Kaap, Suid-Afrika. Die basis se leuse is Tenax Propisiti Vinco – Deur volharding kom sukses. Sentrale vliegskool - loods- en instrukteuropleiding 2 Lugonderhoudeenheid - Onderhoudsondersteuning 526 Eskader - Beskermingseskader Die Sentrale vliegskool gebruik 60 Pilatus PC-7s by Lugmagbasis Langebaanweg. Die Lugmag se Silwervalke-vertoonspan is by die Lugmagbasis Langebaanweg gestasioneer. saairforce.co.za Lugmagbasis Langebaanweg


Die Restaurantkollege van Umeå (Sweeds: Restauranghögskolan vid Umeå universitet, Engels: Umeå University School of Restaurant and Culinary Arts) is 'n kollege van restaurant- en kulinêre kunste aan die Universiteit van Umeå in die provinsie Västerbotten in Swede. Die universiteit van Umeå begin in 1996 met opleiding in gastronomie en in 2002 het die Restaurant-kollege 'n afsonderlike eenheid binne die Universiteit van Umeå geword. Sedert die laat 1990's is die Sweedse kok Gert Klotzke 'n gasprofessor daar. In 2005 is een van Swede se mees internasionaal bekende sjefs en restauranteurs, Marcus Samuelsson as adjunk-professor van die kollege aangestel. Mathias Dahlgren-Matsalen, die Sweedse sjef van die gelyknamige restaurant in Stockholm en houer van twee Michelinsterre is 'n adjunk-professor by die kollege. Akademie vir Skone Kunste Umeå Designinstituut (en) (sv) Webtuiste van die Kollege Geargiveer 12 Mei 2014 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Teenpous Silvester IV was 'n teenpous in die Rooms Katolieke Kerk van 18 November 1105 tot 11 of 12 April 1111. Hy was die vierde teenpous tydens die pontifikaat van Pous Paschalis II gedurende die Investituurstryd. In 1101 was die teenpouse Theodoricus en Albertus gevange geneem deur Pous Paschalis. Die Romeinse adel wat die keiser van die Heilige Romeinse Ryk in Rome verteenwoordig het, het egter geweier om Paschalis te erken. Toe Paschalis in 1105 tydelik Rome verlaat het, het die adellikes onder leiding van Werner von Lenzburg, graaf van Anconaweer 'n nuwe pous benoem. Hulle kies Maginulfo, aartspriester van St. Angelo in Peschiera. Maginulfo kies die naam Silvester IV. Op 18 November 1105 word hy in die Lateraanse basiliek as pous gekroon. Toe Paschalis die volgende dag reeds na Rome terugkeer, breek ernstige onluste uit. Aanvanklik kon Silvester se troepe stand hou, maar in November is Silvester gedwing om te vlug. Silvester vlug na Osimo, waar hy die beskerming van graaf Werner von Lenzburg geniet. Keiser Hendrik V het investituur-reg asook die keiserstitel van Paschalis geëis. Paschalis het dit geweier. Die keiser set Paschalis gevange en erken Silvester as pous.


Hosea is die 28ste boek in die kanon van Hebreeuse Geskrifte wat as die Ou Testament in die Bybel opgeneem is. Hierdie boek is die eerste van die sogenaamde twaalf Klein Profete. Die profeet self het in die noordelike koninkryk van Israel opgetree voor die val van Samaria in 721 v.C. In sy huwelikslewe moes Hosea die gebroke verhouding tussen God en sy volk afbeeld. Die boek verkondig veral die oordele van God oor die volk se sondes op sosiaal-politieke en kultiese terrein. Tog is Hosea by uitstek die prediker van God se onveranderlike liefde vir sy volk. Dit blyk uit die simboliek van Hosea se huwelik, maar veral ook uit verse 11:8-11 en 14:2-9. Die Bybel: Nuwe vertaling (Bybelgenootskap van Suid-Afrika) Wikiwoordeboek het 'n inskrywing vir Hosea.


Malaysia Airlines-vlug 17 (MH17/MAS17) was 'n geskeduleerde vlug van Amsterdam, Nederland na Kuala Lumpur, Maleisië. Op 17 Julie 2014 het die vliegtuig in die ooste van Oekraïne, naby die Russiese grens neergestort. Die vliegtuig is vermoedelik deur 'n lugafweermissiel neergeskiet. Dit is die tweede passasierstraler van Malaysia Airlines wat binne enkele maande neerstort. Die eerste een, Malaysia Airlines-vlug 370, het op 8 Maart spoorloos verdwyn onderweg van Kuala Lumpur na Beijing. Die vliegtuig het vermoedelik in die Indiese Oseaan neergestort, maar die wrak is nooit gevind nie. Die Boeing 777-200ER vertrek op 17 Julie 2014 om 12:14 (UTC+2) vanaf Lughawe Schiphol na die Kuala Lumpur Internasionale Lughawe. Omstreeks 15:15 verdwyn dit van die radar oos van die stad Donetsk in die Oekraïne, slegs 50 kilometer van die Russiese grens. Op daai oomblik was die vliegtuig ongeveer 10 000 meter hoog. Die vliegtuig het geen noodroepe gemaak nie en die vlugroete is voor die tyd veilig verklaar. Dit het egter verder noordwaarts as gewoonlik uitgewyk. Oekraïne se lugverkeerbeheer het die bemanning gevra om hoogte te verminder en laer as gewoonlik te vlieg.


Transnet Freight Rail is 'n Suid-Afrikaanse spoorvragvervoerfirma, voorheen bekend as "Spoornet". Dit is 'n dogtermaatskappy van Transnet, die groot staatsbeheerde maatskappy in Suid-Afrika wat vir spoorvervoer, hawens en pyplyne verantwoordelik is. Sy hoofkantoor is in die Inyanda House in Parktown, Johannesburg gevestig. Transnet is op 1 April 1990 as 'n beperkte maatskappy gestig. Die meerderheid van die maatskappy se aandele word deur die Departement van Openbare Ondernemings besit. Die maatskappy is gestig nadat sake-eenhede en bedrywighede van die Suid-Afrikaanse Spoorweë en Hawens (SAS&H), asook ander bedrywighede en produkte geherstruktureer is. Transnet Freight Rail word tans in 6 besigheidseenhede verdeel: Landbou- en grootmaatvloeistowwe Steenkoolbesigheidseenheid Houer- en Motorbesigheidseenheid (Johannesburg-Durbanlyn) Ystererts- en Mangaanbesigheidseenheid (Kimberley-Port Elizabeth & Ysterertsuitvoerlyn) Mineraalmynbou- en Chroombesigheidseenheid (Witbank-Komatipoort & Phalaborwa-Komatipoortlyne) Staal- en Sementbesigheidseenheid TransNamib van Namibia, by Nakop; Botswana Spoorweë by Ramatlabama; Nasionale Spoorweë van Zimbabwe en die Beitbrug-Bulawayo Spoorweg by Beitbrug; Portos e Caminhos de Ferro de Moçambique by Ressano Garcia; Eswatini-spoorweë van Eswatini by Golela en Mananga;


Maleagi is die 39ste boek in die kanon van Hebreeuse Geskrifte wat as die Ou Testament in die Bybel opgeneem is. Hierdie boek is die twaalfde en laaste van die sogenaamde twaalf Klein Profete. Die boek dateer uit die 5de eeu v.C. nadat die tempel reeds herbou was. In 'n aantal gesprekke met die volk bestraf die profeet die volk oor hulle sondes op die gebied van die erediens, die huwelikslewe en hulle toekomsverwagtinge. Hoogtepunte is die gedeeltes oor die verkiesende liefde van God (1:2-5), die ware erediens (1:11) en die vooruitsig dat die son van redding met genesing in sy strale oor die vromes sal skyn (4:2). Die Bybel: Nuwe vertaling (Bybelgenootskap van Suid-Afrika) Wikiwoordeboek het 'n inskrywing vir Maleagi.


Die Titicacameer (Spaans: Lago Titicaca, Quechua: Titiqaqa qucha) is met 'n oppervlakte van 8 372 km² ná die Maracaibomeer die tweede grootste meer in Suid-Amerika. Die meer is op die Altiplano, 'n plato sonder uitvloei, in die Andes geleë. Die westelike deel met 4 916 km² behoort tot Bolivië en die oostelike deel met 3 372 km² tot Peru. Volgens sy oppervlak is die Titicacameer die 18de grootste natuurlike meer ter wêreld. Die meer is ongeveer 15,5 keer so groot soos die Bodenmeer (insluitend die Untersee) en amper so groot soos Korsika. Dit water is baie vuil en besoedeld. "Data Summary: Lago Titicaca (Lake Titicaca)" (in Engels). International Lake Environment Committee Foundation - ILEC. Geargiveer vanaf die oorspronklike op 18 Oktober 2012. Besoek op 3 Januarie 2009. Wikimedia Commons het meer media in die kategorie Titicacameer. Hierdie artikel is ’n saadjie. Voel vry om Wikipedia te help deur dit uit te brei.


Die Sikladiese of Kukladiese beskawing is die Bronstydperk-kultuur van die Siklade in Griekeland, in die Egeïese See. Dit het geduur van omstreeks 3200 tot 2000 v.C. ’n Kenmerkende Neolitiese kultuur wat elemente van Anatolië en die Griekse vasteland vermeng het, het voor 4000 v.C. in die wes-Egeïese gebied ontstaan. Argologiese vondste dui op die verwerking van koper. Elk van die Sikladiese eilande kon nie meer as ’n paar duisend mense huisves nie, hoewel modelle van hul bote wys tot 50 roeiers kon in ’n boot pas. Toe die hoogs georganiseerde paleiskultuur van Kreta al hoe magtiger word, het die eilande onbelangrik geword – met die uitsondering van Delos, wat regdeur die Klassieke tydperk sy argaïese reputasie as ’n toevlugsoord behou het. Dié belangrike beskawing uit die Laat-Neolitiese tot Vroeë Bronstydperk is die beste bekend vir sy skematiese plat vroue-idole wat uit die eilande se suiwer wit marmer gekerf is eeue voordat die Minoïese beskawing van die Middel-Bronstydperk in Kreta, in die suide, ontstaan het. Hierdie idole is uit grafte gesteel om te voorsien in die groot mark daarvoor sedert die vroeë 20ste eeu.


Egdon Heath is 'n fiktiewe streek in Thomas Hardy se Wessex. Die bewoners van hierdie yl bevolkte gebied, waar heksery en bygeloof nog hoogtyd vier, sny heidestruike vir hul lewensonderhoud. Die hele handeling van Hardy se roman The Return of the Natives speel in dié afgeleë streek af, en dit kom ook in The Mayor of Casterbridge en in die kortverhaal The Withered Arm (1888) voor.


Die Waterberg-steenkoolveld is 'n uitgestrekte neerslag van steenkool in die Ellisras-kom in Suid-Afrika. Dit lê meestal in die Waterberg-distriksmunisipaliteit van die Limpopoprovinsie. Mynbou is reeds aan die toeneem, beide vir die uitvoer en vir plaaslike kragopwekking, en daar word verwag dat die bedryf in die streek sal uitbrei. Dit kan 'n beduidende impak hê op die droë en broos Limpopobekken ekosisteme. Die veld se afmetings is ongeveer 85 kilometer (53 myl) van oos na wes en ongeveer 40 kilometer (25 myl) van noord na suid. Dit vorm deel van dieselfde formasie as die Mmamabula-steenkoolveld in Botswana, wes hiervan geleë. Dit bevat ongeveer 40% van Suid-Afrika se steenkoolhulpbronne. Daar word beraam dat die Waterberg-steenkoolveld ongeveer 50 miljard ton steenkool bevat, waarvan sowat 'n kwart met behulp van oopgroefmynbou ontgin kan word. Die steenkoolveld is baie groot en kan potensieel vir die volgende 200 jaar gemyn word. Dit lyk geloofwaardig dat die steenkoolbedryf na dié streek sal verskuif, infrastruktuur sal ontwikkel en maniere vind word om water vanuit ander streke hierheen te bring. Die Waterberg-steenkoolveld sal heel moontlik die Mpumalanga steenkoolvelde vervang, wat nou hul piekproduksie bereik het.


Die Seine (Frans: la Seine, uitgespreek: [la sɛːn]) is die tweede langste rivier in Frankryk na die Loire. Dit ontspring sowat 30 kilometer noordwes van Dijon by Seine-Source ("Bron van die Seine"), 'n klein dorpie op die Noordoos-Franse Langres-plato, vloei in noordwestelike rigting deur Parys en mond in Le Havre in die Engelse Kanaal uit. Die Seine het 'n lengte van 776 kilometer en dreineer saam met sy syriviere 'n stroomgebied van sowat 78 700 km². Die Seine word as een van Europa se groot historiese riviere gereken, maar veral word dit verbind met die Franse hoofstad Parys wat sy oorsprong op twee riviereilande, Île de la Cité en Île Saint-Louis, het. Hier kon die Seine maklik oorgesteek word. Die hoër geleë terrein aan die regteroewer is net soos die gebied by die Montagne Sainte-Geneviève, een van die Paryse heuwels in die huidige Quartier Latin aan die suidelike oewer, nie deur oorstromings geraak nie. Aan die suidelike linkeroewer van die Seine het die Romeinse nedersetting Lutetia, voorloper van die moderne Parys, ontstaan, terwyl die regteroewer noord van die Seine vanaf die middeleeue die middelpunt van Parys se seehandel geword het.


ICD-10 Hoofstuk XIII omvat siektes van die spier-skelet-stelsel en bindweefsel, gerangskik volgens die tiende uitgawe van die Internasionale Statistiese Klassifikasie van Siektes en Verwante Gesondheidsprobleme. Die hoofstuk omvat die kodes M00 tot M99. Hierdie artikel is ’n saadjie. Voel vry om Wikipedia te help deur dit uit te brei. WHO, Internasionale Statistiese Klassifikasie van Siektes en Verwante Gesondheidsprobleme, 10de hers. uitg. vir 2007


ICD-10 Hoofstuk XXII omvat kodes vir spesiale doeleindes, gerangskik volgens die tiende uitgawe van die Internasionale Statistiese Klassifikasie van Siektes en Verwante Gesondheidsprobleme. Die hoofstuk omvat die kodes U00 tot U99. Hierdie artikel is ’n saadjie. Voel vry om Wikipedia te help deur dit uit te brei. WHO, Internasionale Statistiese Klassifikasie van Siektes en Verwante Gesondheidsprobleme, 10de hers. uitg. vir 2007


Dalpark is 'n voorstad in westelike Brakpan, Gauteng. Dit grens aan Dalview in die ooste en Boksburg (Parkhurst) in die weste. Volgens die 2011-sensus het Dalpark 'n bevolking van 8 244 gehad, van wie 53,4% wit was. Afrikaans (41,4%) en Engels (37,8%) is die grootste huistale. Brenthurst Dalview Minnebron Sonneveld 2011-sensus (Dalpark) Hierdie artikel is ’n saadjie. Voel vry om Wikipedia te help deur dit uit te brei.


Dunvegan is 'n voorstad in Edenvale, Gauteng. Dit grens aan Elmapark in die ooste en Dowerglen in die weste. Volgens die 2011-sensus het Dunvegan 'n bevolking van 2 223 gehad, waarvan 80,3% Blankes was. Engels (77,6%) en Afrikaans (11,6%) is die grootste huistale. De Klerkshof Eastleigh Hurlyvale Isandovale 2011-sensus (Dunvegan) Hierdie artikel is ’n saadjie. Voel vry om Wikipedia te help deur dit uit te brei.


Barug is 'n Ou Testamentiese apokriewe boek en vertel die verhaal Barug, wat die sekretaris van die profeet Jeremia was. Daar is drie apokriewe boeke wat aan Barug se naam gekoppel is. Kenners is dit eens dat nie een van drie boeke deur Barug geskryf is nie. Daar is nie sekerheid oor wanneer die boek geskryf is nie en die skrywer is onbekend. Die oudste manuskripte van Barug is in Grieks. APOKRIEWE Ou en Nuwe Testament. Verlore boeke uit die Bybelse tyd. Jan van der Watt, Francois Tolmie. 2005. ISBN 1-77000-192-1


Die Murrayrivier (Engels: Murray River, in Suid-Australië River Murray) is met 'n lengte van 2 508 km Australië se grootste rivier. Dit is 'n wes-vloeiende rivier en loop deur die drie Australiese deelstate Nieu-Suid-Wallis, Victoria en Suid-Australië. Die Murrayrivier ontspring in die Australiese Alpe van die Groot Skeidingsgebergte. Aansluitend vorm die rivier in sy grootste geheel die grens tussen Victoria in die suide en Nieu-Suid-Wallis in die noorde en mond net oos van Adelaide in die Indiese Oseaan, op Australiese kaarte dikwels Suidelike Oseaan genoem, uit. Sytakke van die rivier is die Murrumbidgee en die Darlingrivier. "(Australia's) Longest Rivers" (in Engels). Geoscience Australia. 10 Desember 2013. Geargiveer vanaf die oorspronklike op 8 Junie 2014. Besoek op 13 Junie 2014. (en) "The Murray Mouth". Murray-Darling Basin Commission. Geargiveer vanaf die oorspronklike op 29 Augustus 2007. Besoek op 20 September 2007. Wikimedia Commons het meer media in die kategorie Murrayrivier. (en) "Murray River". Encyclopædia Britannica. Besoek op 28 April 2019.


Karmelberg is 'n kusbergreeks in die noorde van Israel. Dit strek van die Middellandse See na die suidooste. Die bergreeks is 'n Unesco-biosfeerreservaat en Haifa, Israel se derde grootste stad, is geleë op die noordelike helling. Die Hebreeuse naam 'Karem El' beteken 'God se wingerd'. Die monnikeorde Karmeliete kry sy naam van die berg. Die Karmelberg is reeds tydens die vroegste tye van die mensheid bewoon. In die grotte van Kebara en Skhul is spore van Neanderdalmense en argaïese Homo Sapiens gevind wat ongeveer 130 000 jaar oud is d.w.s vroeë Steentydperk. Die Kanaäniete het die god Baal daar vereer. Volgens die Ou Testament het Dawid die gebied omstreeks 1000 v. Chr. in sy ryk ingelyf. Die gebied het dikwels van heerser verander. Dit was deel van die Assiriese, Romeinse, Bisantynse en Ottomaanse ryke. Vanaf die kruistogte het Christene die gebied bewoon. Sedert 1948 is dit deel van Israel. Karmelberg in 1894 Universiteit van Haifa op Karmelberg 1996 Tombe van Báb in die Baha’i-wêreldsentrum Carmel, Mount. (2008). Encyclopædia Britannica. Deluxe Edition. Chicago: Encyclopædia Britannica. "Timeline in the Understanding of Neanderthals".


Die Grens tussen Namibië en Suid-Afrika is 1 005 kilometer (624 myl) lank. Dit kronkel langs die Oranjerivier vanaf sy monding by die Atlantiese Oseaan tot by die 20 oosterlengtegraad, en dan pylreguit noordwaarts langs dieselfde lengtegraad tot by die driepunt met Botswana in die Nossobrivier. Daar is sewe amptelike grensposte, met twee wat in oorgrensparke geleë is en slegs deur toeriste gebruik mag word. Noordoewer/Vioolsdrif word algemeen deur verkeer tussen Namibië en Kaapstad gebruik, terwyl Ariamsvlei/Nakop ideaal is vir verkeer na Gauteng en die ooste van Suid-Afrika asook Mosambiek. Hier is 'n lys van grensposte tussen Suid-Afrika (almal in die Noord-Kaap) en Namibië. Wet op die Erkenning van die Onafhanklikheid van Namibië, 1990 Central Intelligence Agency (2 April 2018). "South Africa" (in Engels). The World Factbook. Geargiveer vanaf die oorspronklike op 11 Mei 2020. Besoek op 14 April 2018. "South African ports of entry" (in Engels). Departement van Binnelandse Sake. Geargiveer vanaf die oorspronklike op 11 Oktober 2010. Besoek op 18 Januarie 2021. (af) Die Suid-Afrikaanse Gids – feite en wenke. 2009.


Die Tartaarse Wikipedia is die Tartaarse uitgawe van Wikipedia, 'n gratis aanlynensiklopedie. Dit het tans 416 373 88 825 artikels, en is die 68ste grootste Wikipedia, net voor die Afrikaanse Wikipedia. Hierdie artikel is ’n saadjie. Voel vry om Wikipedia te help deur dit uit te brei.


Die Kantonese Wikipedia is die Kantonese uitgawe van Wikipedia, 'n gratis aanlynensiklopedie. Dit het tans ongeveer 122 200 artikels, en is die 66ste grootste Wikipedia. Hierdie artikel is ’n saadjie. Voel vry om Wikipedia te help deur dit uit te brei.


Die Malayalamse Wikipedia is die Malayalamse uitgawe van Wikipedia, 'n gratis aanlynensiklopedie. Dit het tans ongeveer 77 800 artikels, en is die 79ste grootste Wikipedia. Hierdie artikel is ’n saadjie. Voel vry om Wikipedia te help deur dit uit te brei.


Die Swartgordelakkedis (Cordylus niger) is 'n akkedis wat endemies is aan Kaapstad en omgewing. Hulle leef in skeure en klipbanke in kusfynbos en klipmure. Die akkedis word 12 – 14 cm lank. Die reptiel is klein en gitsswart. Die lyf is afgeplat en die kop is driehoekig en plat. Die rug is bedek met 'n ry gekielde skubbe en die stert is stekelrig. Die akkedis vreet kewers, sprinkane en insekte. Natuurlewe van Suid-Afrika Duncan Butchart Struik Nature 2012 ISBN 978-1-4317-0248-0 Wikimedia Commons het meer media in die kategorie Swartgordelakkedis. Wikispecies het meer inligting verwant aan Swartgordelakkedis Hierdie artikel is ’n saadjie. Voel vry om Wikipedia te help deur dit uit te brei.


Die Natuurwetenskappe I-gebou op die Hatfieldkampus van die Universiteit van Pretoria is opgerig om die Departemente Chemie en Fisika te huisves en ook om ’n veilige fasiliteit vir die Universiteit se hoofraamrekenaar te verskaf. Die gebou is deur die argitek Philip Viljoen van Steyn en Viljoen ontwerp en is in September 1987 ingewy deur UP-alumnus, Dr. Anton Rupert. Die gebou beskik oor 'n gespesialiseerde stelsel om gasse onder druk na laboratoriums in die gebou te verprei. In 1992 is die Camera Obscura bo-op die gebou aangebring en dit het ’n gewilde aantrekking vir besoekers aan die kampus geword. Die Natuurwetenskappe II-gebou is ontwerp deur die argitekfirma Meiring en Naude in ’n styl wat eienskappe van die Neo-Brutalistiese styl toon. Hierdie gebou is in 1961 opgerig om die Departemente van Wiskunde, Toegepaste Wiskunde en Statistiek te huisves. Toe die Departement Wiskunde in 1982 uitgetrek het, het die gebou bekend geword as die Toegepaste Wiskunde-gebou. Dit staan tans bekend as die Natuurwetenskappe II-gebou. Universiteit van Pretoria: Kampusgebouegids, 2008, besoek op 3 Junie 2015 Universiteit van Pretoria: Kampusgebouegids, 2008, besoek op 3 Junie 2015 Hierdie artikel is ’n saadjie.


Jeffrey Todd "Jeff" Garlin is 'n Amerikaanse komediant en akteur. Garlin is veral bekend vir sy rol as Jeff Greene in die TV-reeks Curb Your Enthusiasm saam met Larry David, waar hy in 80 episodes speel (2000–2011). 2013 Dealin' with Idiots – as Max Morris 2012 ParaNorman – as Perry Babcock (stem) 2012 Adventures in the Sin Bin – as Dean Theatard 2012 Safety Not Guaranteed – as Mr. Britt 2011 Cars 2 – as Otis (stem) 2010 Toy Story 3 – as Buttercup (stem) 2010 The Bounty Hunter – as Sid 2009 Princess Protection Program – as man op kegelbaan 2008 Comedy Central Roast of Bob Saget – as Sol Schwartz / zichzelf 2008 WALL-E – as kaptein (stem) 2008 The Rocker – as Stan 2008 Naked Movie – as skrywer 2008 Strange Wilderness – as Ed Lawson 2007 Trainwreck: My Life as an Idiot – as Lenny 2006 The Jimmy Timmy Power Hour 3: The Jerkinators!


Die NG gemeente Durban-Suid was die tweede oudste gemeente van die Nederduitse Gereformeerde Kerk in die stad Durban en die 19de gemeente wat in die Tuinprovinsie gestig is, maar dit het op 1 September 2005 met Montclair saamgesmelt om Durban-Oos te vorm. Dié nuwe gemeente se belydende lidmate het binne die eerste 10 jaar van sy bestaan afgeneem van 835 tot 332. Nogtans hou hy albei voormalige kerkpersele in stand, te wete die destydse Durban-Suid s’n by Old Missionweg 49, Grosvenor, en Montclair s’n by Montclairweg 42. Eredienste word nog in albei geboue gehou. Durban-Suid is op 24 Julie 1941 gestig, net 'n dag voor Durban-Wes, met ds. D.J.J. de Vos as eerste konsulent. Gedurende die vakature het ds. J.P. Liebenberg, emeritus, ’n tyd lank die gemeente bearbei. Nadat nege beroepe sonder sukses uitgebring is, is ds. H.O. Viviers, hulpprediker van die gemeente Komga, beroep. Hy het hom die keuse laat welgeval en is op 20 Maart 1943 bevestig. By die stigting van die gemeente was daar geen vaste eiendom waarmee 'n begin gemaak kon word nie.


Die Suid-Afrikaanse Klas 34-400 van 1973 is 'n Suid-Afrikaanse diesel-elektriese lokomotief ontwerp deur General Electric (GE) en gebou vir die Suid-Afrikaanse Spoorweë deur die Suid-Afrikaanse General Electric-Dorman Long Locomotive Group (SA GE-DL, later Dorbyl). Tussen April 1973 en November 1974 het die Suid-Afrikaanse Spoorweë eenhonderd Klas 34-400 General Electric tipe U26C diesel-elektriese lokomotiewe in diens gestel, genommer in die reeks 34-401 tot 34-500. No. 34-402 in die Transwerk werkswinkel in Bloemfontein, tydens 'n groot opknapping, 7 April 2006 No. 34-469 te Saldanha, Wes-Kaap, in SAR Gulf Red en snorre, 19 Augustus 2010 "Brite Star" toegeruste no. 34-418 in Transnet Freight Rail kleure, Koedoespoort, 6 September 2010 No. 34-497 in Spoornet oranje te Cambridge lokodepot, Oos-Londen, Oos-Kaap, 24 April 2013 Wikimedia Commons het meer media in die kategorie Suid-Afrikaanse Klas 34-400. Middleton-SA Loco Guide p. 38, 40-41, 45-46 South African Railways Index and Diagrams Electric and Diesel Locomotives, 610mm and 1065mm Gauges, Ref LXD 14/1/100/20, 28 Januarie 1975, soos gewysig Paxton, Leith;


Die Nylkrokodil (Crocodylus niloticus) is die grootste van die vier krokodilspesies wat in Afrika voorkom. Die krokodille het lang sterte en kragtige kake. Hulle agterpote is geweb om hulle te help swem. Hulle word tot 6 meter lank en kan tot 1000 kg weeg. Die mannetjies is gewoonlik groter as die wyfies. Nylkrokodille kom wydverspreid oor Afrika suid van die Sahara en in Madagaskar voor. Hulle het vantevore selfs in die Middellandse See, Israel en Jordanië voorgekom. Hierdie krokodille leef in verskillende habitats, insluitend mere, riviere en riviermondings. Onvolwasse nylkrokodille vreet insekte en klein vissies. Die volwasse nylkrokodille vang groter diere om te vreet, soos sebras, wildsbokke, wildebeeste en buffels, en vreet ook mense. Dié krokodille paar in die water, waarna die wyfie 'n gat in die grond grawe waarin sy haar eiers lê. Hulle kan tot 60 eiers lê wat ongeveer 90 dae neem om uit te broei. Die wyfie pas die nes gedurende hierdie tyd op. Jong krokodille kan vanaf 12-jarige ouderdom voortplant. "Nile crocodile – Crocodylus niloticus". arkive.org (in Engels). 2012. Geargiveer vanaf die oorspronklike op 5 Februarie 2019.


Die begrip Kragoordrag beskryf die tegniese moontlikheid om 'n krag of draaimoment binne 'n tegniese stelsel, masjien of tussen verskillende komponente oor te dra. Die statiese kragoordrag het ten doel 'n gebalanseerde toestand ('n fisiese ewewig) in 'n module of ander tegniese stelsel te bewerkstellig. Daarvolgens behoort die resulterende krag basies nul wees. Dus word die krag of moment, van 'n komponent opgeneemen en met hulp van die verbindungstegniek verder gevoer. Met dinamiese kragoordrag (ook bekend as kragtransmissie), in die sin van fisiese dinamika, word 'n afstand oorbrug en indien nodig word ook die rigting van die fisiese krag of moment verander. Verder bestaan gewoonlik ook die vermoë om die krag te reguleer of te stuur. Kraggeleiding


Die Provinsie Modena (Italiaans: Provincia di Modena) is 'n provinsie in die Emilia-Romagna-streek van Italië. Die hoofstad is die stad Modena. Dit het 'n oppervlakte van 2 689 vierkante kilometer (1 038 vierkante myl) en 'n totale bevolking van ongeveer 700 000 teen 2012. Daar is 48 comuni (enkelvoud: comune) in die Provinsie Modena. Teen 31 Mei 2005 was die bevolking soos volg: Provinsie Modena se webwerf[dooie skakel] (it)


Wolvenkop is 'n dorpie in Thembisile Hani Plaaslike Munisipaliteit, Nkangala-distriksmunisipaliteit in Mpumalanga, Suid-Afrika. Lys van dorpe in Suid-Afrika Hoofplek Wolvenkop. Sensus 2001. Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie artikel is ’n saadjie. Voel vry om Wikipedia te help deur dit uit te brei.


Die Groot Bombardement, ook bekend as die Maankataklisme, is ’n hipotetiese gebeurtenis sowat 4,1 miljard tot 3,8 miljard jaar gelede, tydens die Hadeïese en die Argeïese Eon. In dié tyd het ’n ongewoon groot getal asteroïdes en komete skynbaar teen die vroeë rotsplanete in die binneste Sonnestelsel gebots, onder meer Mercurius, Venus, die Aarde en Mars. Die bombardement het plaasgevind net nadat die rotsplanete gevorm het, maar nog vroeg in die Aarde se geskiedenis. Bewyse vir die Groot Bombardement is gekry uit monsters wat deur die Apollo-ruimtevaarders van die maan af gebring is. Isotopiese datering van maanrotse dui daarop dat die meeste gesmelte rots vanweë botsings in ’n redelik kort tydperk gevorm het. Verskeie hipoteses bestaan vir die rede vir die groot toename in botsings in so ’n kort tyd teen die binneplanete, maar geen konsensus is nog bereik nie. Die Nice-model is gewild onder planetêre wetenskaplikes; daarvolgens het die gasplanete ’n migrasie ondergaan en voorwerpe in die asteroïdegordel en/of Kuiper-gordel in eksentrieke wentelbane verstrooi, en dus in die pad van die rotsplanete.


Kepler-452 is ’n G-tipe-hoofreeksster, nes die Son, sowat 1 400 ligjare van die Aarde af in die sterrebeeld Swaan. Dit het byna dieselfde temperatuur as die Son, maar is 20% helderder, 10% groter en het ’n 4% groter massa. Dit is ook 1,5 miljard jaar ouer as die Son, dus sowat 6 miljard jaar oud. Die eksoplaneet Kepler-452b, wat in die bewoonbare sone van die ster voorkom, is in Julie 2015 deur die Kepler-ruimteteleskoop ontdek. Jenkins, Jon M.; Twicken, Joseph D.; Batalha, Natalie M.; Caldwell, Douglas A.; Cochran, William D.; Endl, Michael; Latham, David W.; Esquerdo, Gilbert A.; Seader, Shawn; Bieryla, Allyson; Petigura, Erik; Ciardi, David R.; Marcy, Geoffrey W.; Isaacson, Howard; Huber, Daniel; Rowe, Jason F.; Torres, Guillermo; Bryson, Stephen T.; Buchhave, Lars; Ramirez, Ivan; Wolfgang, Angie; Li, Jie; Campbell, Jennifer R.; Tenenbaum, Peter;


Konagamana (Pali) of Kanakamuni (Sanskrit) is een van die antieke Boeddhas wie se biografie aangeteken is in die Boeddhavamsa, een van die boeke van die Pali-kanon. Volgens die Theravada-Boeddhistiese tradisie is hy die 26ste van die 29 Boeddhas wie se naam bekend is, die 5de van die Sewe Boeddhas van die Antieke Tyd, en die 2de van die vyf Boeddhas van die huidige kalpa. Die huidige kalpa word die bhadrakalpa ("Gunstige Eon") genoem. Die vyf Boeddhas van dié eon is: Kakusandha Konagamana Kassapa Gautama (die huidige Boeddha) Maitreya (die toekomstige Boeddha) Konagamana is op ’n Woensdag gebore in Subhagavatipark in Sobhavati (nou in Nepal). Vicittasarabivamsa, U (1992). "Hoofstuk 23: Koṇāgamana Buddhavamsa". In Ko Lay, U; Tin Lwin, U (reds.). The great chronicle of Buddhas, Vol. 1, Deel 2 (1ste uitg.). Yangon, Myanmar: Ti=Ni Publishing Center. pp. 280–5. Gärtner, Uta; Jens Lorenz (1994). Tradition and modernity in Myanmar. LIT Verlag. p. 281. ISBN 978-3-8258-2186-9.


Ratanda is 'n township suid van Heidelberg in Gauteng, Suid-Afrika. Volgens die 2011-sensus het die township 'n bevolking van 36 102 gehad. Die meerderheid van die inwoners praat Zoeloe. Lys van dorpe in Suid-Afrika "Hoofplek Ratanda". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Die Kaliforniese Kanaaleilande is 'n groep van agt eilande in die Stille Oseaan ongeveer 257 km vanaf die kus van Suid-Kalifornië. Van noord na suid staan die eilande bekend as: San Migual Santa Rosa Santa Cruz Anacapa ('n groep klein eilandjies) Santa Barbara Santa Catalina San Nicolas San Clemente Die vier noordelike Kanaaleilande vorm 'n ketting wat die Santa Barbarakanaal in die suide begrens. Die eiland Santa Catalina is bekend vir sy diepsee-hengel. Die unieke kombinasie van geografiese formasies, windpatrone en waterstromings het 'n veelsydige en buitengewoon produktiewe ekostelsel in die Santa Barbarakanaal laat ontstaan. Naby Point Conception op die vasteland draai die koue Kaliforniastroom, wat in noord-suidelike rigting vloei, suidwes, terwyl die warm Suid-Kaliforniese Teenstroom (Southern California Countercurrent) noordwaarts nader by die kuslyn vloei. Dié sirkulasiepatroon van Stille Oseaanstrome en die gepaardgaande verandering in watertemperature maak van die gebied 'n oorgangsone waar sowel seespesies van die noordelike asook die suidelike oseaan aangetref word. Collier's Encyclopedia, Crowell-Collier Educational Corporation, Volume 20, bl. 413 California Coastal Commission: California Coastal Resource Guide.


Die onstabiele strook is ’n byna vertikale strook op die Hertzsprung-Russell-diagram waar baie veranderlike sterre lê: die RR Lyrae-veranderlikes waar hulle kruis met die horisontale tak; die klassieke Cepheïede waar hulle kruis met die superreuse; die W Virginis-veranderlikes by effens laer ligsterktes; en die Delta Scuti-veranderlikes naby die hoofreeks, insluitende die SX Phoenicis-veranderlikes en kortperiode-Ap-sterre. RV Tauri-veranderlikes word ook soms geplaas in die onstabiele strook, naby die Cepheïede. Hoewel hulle baie verskil, lyk dit of hul pulserings deur dieselfde meganisme veroorsaak word. Die onstabiele strook kruis die hoofreeks in die omgewing van die klas A- en klas F-sterre (1–2 sonmassas) en strek tot klas G- en vroeë K-sterre. Die grootste meerderheid van die sterre bo die hoofreeks in die onstabiele strook is veranderlikes. Waar die strook met die hoofreeks kruis, is die meeste sterre stabiel; daar is egter ’n paar veranderlikes, soos die kortperiode-Ap-sterre. Sterre in die onstabiele strook pulseer vanweë He-3 (He++ of dubbel geïoniseerde helium). In normale AFG-sterre is helium neutraal (He+) in die fotosfeer van die ster.


Betelgeuse (ˈbiːtəldʒuːz), ook bekend onder sy Bayer-naam, Alpha Orionis of α Ori, is die negende helderste ster in die naglug en die tweede helderste in die sterrebeeld Jagter (Orion). Dié rooi ster is ’n halfreëlmatige veranderlike ster waarvan die skynbare magnitude wissel tussen 0,2 en 1,2, die grootste wisseling van enige ster van die 1ste magnitude. Betelgeuse is een van die hoekpunte van die Somerdriehoek en is in die middel van die Somerseshoek geleë. Die ster word geklassifiseer as ’n rooisuperreus van spektraaltipe M2Iab en is een van die grootste en helderste waarneembare sterre. As dit in die middel van die Sonnestelsel geleë was, sou dit verder as die Asteroïdegordel of dalk selfs die planeet Jupiter gestrek het. Dit is moeilik om sy ware massa vas te stel, maar dit is waarskynlik tussen 5 en 30 sonmassas. Sy afstand van die Aarde af is in 2008 op sowat 640 ligjare geraam, wat beteken sy absolute magnitude is sowat −6,02. Die ster is minder as 10 miljoen jaar oud en het vinnig ontwikkel vanweë sy groot massa. Dit sal na verwagting binne die volgende miljoen jaar as ’n tipe II-supernova ontplof.


Bainsvlei is 'n nedersetting 8 km wes van die stad Bloemfontein in die Vrystaat. Dit is vernoem na Andrew Hudson Bain, wat die plek in 1849 gekoop het. Raper, Peter E. (1987). Dictionary of Southern African Place Names. Internet Archive. p. 67. Besoek op 28 Augustus 2015.


Ehrlichpark is 'n 80% Swart voorstad van die stad Bloemfontein in Suid-Afrika. Subplek Ehrlichpark tydens die 2011-sensus


Le Roux Smith le Roux (kunstenaarsnaam van Le Roux Smith, Kaapstad, 21 September 1914 – Londen, 27 Augustus 1963) was ’n Suid-Afrikaanse skilder, akteur, omroeper, kunsresensent en –handelaar, wat beskou is as die beste spesialis-muurskilder wat die land tot dusver opgelewer het. Le Roux het berug geraak weens sy betrokkenheid by die Groot Tate-affair. Hy was 48 ten tyde van sy dood, blykbaar weens selfmoord. Le Roux was ’n seun van Johannes Smith (4 September 1886 – 2 April 1954), ’n skilder en kunsresensent, kunsredakteur van 'n koerant en verslaggewer. Sy moeder was Annie Elizabeth le Roux; vandaar sy kunstenaarsnaam. Sy vader het as skoolseun van nog nie 15 jaar oud nie besluit om tydens die Driejarige Oorlog teen die Britse owerheid te rebelleer. Een nag ontsnap hy uit die beleërde Aberdeen onder geweervuur. Eers sluit hy by kmdt. Gideon Scheepers se kommando aan en veg later onder genl. Wynand Malan. Op 3 Julie 1902 is hy as sestienjarige skolier aan hoogverraad skuldig bevind en gevonnis. Hoewel vrede op 31 Mei 1902 gesluit is, is die Krygswet nie voor 16 September 1902 finaal in Kaapland opgehef nie.


Die Lancia Fulvia (Tipe 818) is 'n motorvoertuig wat van 1963 tot 1976 deur Lancia vervaardig is. Hierdie artikel is ’n saadjie. Voel vry om Wikipedia te help deur dit uit te brei.


Kagyu Samye Dzong Afrika is ’n groep Tibettaanse Boeddhistesentrums vir Wêreldvrede en Gesondheid en ’n tak van die Kagyu Samye Ling-klooster in Skotland. Kagyu Samye Dzong Afrika het verskeie sentrums in Afrika en veral Suid-Afrika, onder meer in Kaapstad, Johannesburg, Pretoria, Durban en Grahamstad. Van die besoekende lamas (onderwysers) wat die sentrums besoek, is die Yeshe Losal Rinpoche, ab van Samye Ling in Skotland. Webtuiste van Kagyu Samye Dzong Afrika Van die inligting kom uit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Die term Shambhala-Boeddhisme is in 2000 die eerste ingestel deur Sakyong Mipham. Hy het daarmee sy weergawe beskryf van die Shambhala-leringe wat oorspronklik deur sy pa, Chögyam Trungpa, geskep is as sekulêre praktyke om ’n verligte gemeenskap daar te stel in ooreenstemming met die Kagyu- en die Nyingma-skool van Tibettaanse Boeddhisme. Shambhala-Boeddhiste beskou Sakyong Mipham as hul hoof en die tweede Sakyong ("aardebeskermer"); die eerste was Chögyam Trungpa. In Suid-Afrika is ook ’n Shambhala-Boeddhistesentrum: in Rondebosch, Kaapstad. "About Shambhala". shambhala.org. Geargiveer vanaf die oorspronklike op 29 November 2009. Besoek op 6 September 2015. Hierdie artikel is vertaal uit die Engelse Wikipedia Shambhala-Boeddhistesentrum, Rondebosch Hierdie artikel is ’n saadjie. Voel vry om Wikipedia te help deur dit uit te brei.


Die Pal Tubten Shedrup Ling-sentrum is ’n Suid-Afrikaanse sentrum in die Nyingma-tradisie van Tibettaanse Boeddhisme in Pretoria. Volgens hul webtuiste is die sentrum gestig op versoek van Dzogchen Lingla Rinpoche en die lama Orgyen Chokyi Dorje. Dit is ’n organisasie sonder winsbejag wat onder meer seminare en konferensies reël en die Tibettaanse Boeddhistiese filosofie leer en beoefen. Hulle bevorder ook kulturele uitruiling tussen Suid-Afrika en Tibet. http://paltubtenshedrupling.yolasite.com/the-center.php Webtuiste van die Pal Tubten Shedrup Ling-sentrum Hierdie artikel is ’n saadjie. Voel vry om Wikipedia te help deur dit uit te brei.


Die Lancia Appia is 'n motorvoertuig wat deur Lancia vervaardig is vanaf 1953 tot 1963 as 'n plaasvervanger vir die Ardea. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Brakpan-Suid was een van vyf gemeentes van die Nederduitse Gereformeerde Kerk wat die naam van die Oos-Randse dorp Brakpan gedra het, maar dit is ingelyf by Brakpan-Wes. Die stigting van die gemeente Brakpan-Suid, wat met sy ontstaan geheel en al uit kleinhoewes suidoos van Brakpan bestaan het, was een van die bewyse van die snelle uitbreiding van die NG Kerk in die 1940’s in die stedelike en nywerheidsgebiede van Suid-Afrika. Die gemeente is amptelik op Dinsdag 29 Mei 1945 gestig. Die eerste erediens van die gemeente is op Sondag 2 Junie 1945 deur dr. L.P. Snyman van Brakpan (die konsulent) in die Withokskoolsaal gehou. Die eerste kerkraadsvergadering het op 4 Junie plaasgevind. As eerste leraarspaar is ds. J. de Jager van Goedgegun (Swaziland) en sy gade oor die tweede naweek van Februarie 1946 onder blyke van groot geesdrif onder 'n bokseildak op die terrein van die Withokskool ontvang. “Die gemeente se beker van geluk was nou vol,” volgens Ons gemeentelike feesalbum (1952), “en die groot entoesiasme wat in die eerste jare van die bestaan daarvan geopenbaar is, was steeds die bewys daarvan.”


Die Zoeloe Wikipedia is die Zoeloe-weergawe van Wikipedia, 'n gratis, ope-inhoud aanlynensiklopedie. Volgens die aantal artikels is dit die 156ste grootste Wikipedia-projek. Aangesien Zoeloe onderling verstaanbaar is deur Xhosasprekers (albei is Nguni-tale) is dit moontlik om artikels uit die Zoeloe-uitgawe maklik in Xhosa te vertaal vir die Xhosa Wikipedia. Soortgelyke transwikipogings is aangewend vir die Skandinawiese taaluitgawes, soos die Sweedse, Noorse en Deense Wikipedias. Daar is in Januarie 2012 voorgestel dat die Zoeloe Wikipedia gesluit word weens 'n gebrek aan aktiwiteit, 'n voorstel wat verwerp is in Maart 2012. Die Wikipedia het tans 23 771 bladsye, waarvan 10 511 artikels is. Dit het 16 623 geregistreerde gebruikers, waarvan 39 as aktief gereken word. Hierdie gebruikers het in totaal 95 197 wysigings aangebring en 0 lêers opgelaai. Afrikaanse Wikipedia Joroeba Wikipedia Malgassiese Wikipedia Noord-Sotho Wikipedia Somaliese Wikipedia Suid-Sotho Wikipedia Swahili Wikipedia Swazi Wikipedia Tsonga Wikipedia Tswana Wikipedia Venda Wikipedia Xhosa Wikipedia Lys van Wikipedia-tale Die tuisblad van die Zoeloe Wikipedia


Alexander-eiland of Alexander I-Eiland, die wêreld se 28ste grootste eiland en die grootste eiland van Antarktika, beslaan 'n oppervlakte van 49 070 km². Die eiland is in die Bellingshausensee van die Suidelike Oseaan net wes van die Antarktiese Skiereiland geleë en word deur die George VI-sund van die skiereiland geskei. Dit is die tweede grootste eiland na Devon-eiland, wat nie bewoon is nie en is volledig met ys bedek. Alexander-eiland is in 1821 deur die Russiese ontdekkingsreisiger Fabian Gottlieb von Bellingshausen ontdek en ná Aleksander I, die destydse keiser van Rusland, genoem. Tot in 1940 is vermoed, dat die eiland deel uitmaak van die Antarktiese vasteland, en dus Alexander-land genoem. Alexander-eiland word deur Argentinië (Argentyns-Antarktika), Chili (Antártica Chilena) en die Verenigde Koninkryk (Brits-Antarktiese Gebied) geëis en tot hul Antarktis-gebied gereken, maar omdat dit volgens internasionale reg nie erken word nie, val die eiland soos die res van Antarktika onder die saak van die Antarktis-verdrag. Wikimedia Commons het meer media in die kategorie Alexander-eiland.


Die Skandinawiese Renbaan is 'n 4,025 km lange motorsportrenbaan in Anderstorp, Swede. Dit het die Sweedse Grand Prix ses keer van 1973 tot 1978 gehuisves. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Villieria is ’n gemeente van die Nederduitse Gereformeerde Kerk in Pretoria. Die gemeente is op 22 Januarie 1944 van die gemeente Eloffsdal met 'n ledetal van ongeveer 1 000 afgestig. Die jaar 1944 was 'n tydperk van geweldige uitbreidings in die getal NG gemeentes in die destydse Transvaal. In dieselfde jaar is in en om Johannesburg die NG gemeente Bezuidenhoutsvallei, NG gemeente Kriel (Maraisburg), NG gemeente Ferndale (later Randburg) en NG gemeente Parkhurst afgestig. In Pretoria is ook Onderstepoort, Quaggapoort en Lyttelton afgestig en elders in die provinsie Krugersdorp-Noord, Sanddrif, Rustenburg-Oos, Bremersdorp, Albertyn en Vereeniging-Wes. Ds. L.L.N. Botha is op 10 Februarie 1945 as eerste leraar van die gemeente bevestig. Heersende oorlogsomstandighede het die uitbreiding sodanig gestrem dat die leraar meer as 'n jaar in 'n tydelike pastorie gehuisves moes word alvorens die permanente een voltooi en bewoon kon word, terwyl die kerksaal wat tot beskikking van die gemeente was en wat slegs akkommodasie vir ongeveer 250 lidmate gebied het, weens gebrek aan die nodige boupermit, nie vergroot kon word nie.


Die NG gemeente Derdepoort is ’n gemeente van die Nederduitse Gereformeerde Kerk in Pretoria. Die gemeente Derdepoort is op Saterdag 10 Augustus 1946 van die gemeente Villieria afgestig. Met afstigting te binne die grense van die gemeente die voorstadjie East Lynne (digby Silverton) en die plase of gedeeltes van die plase Derdepoort, Kameeldrift, Kameelfontein, Roodeplaat, Seekoegat en Hartebeestfontein, asook Baviaanspoort, waar eerste oortreders aangehou is, en die staatsdorpie naby Onderstepoort geval. Die eerste kerkraadsvergadering is op 20 Augustus 1946 onder voorsitterskap van die destydse konsulent, ds. L.N. Botha van Villieria, gehou en van die elf ouderlinge en elf diakens waaruit die Raad toe bestaan het, was die volgende teenwoordig: Ouderlinge: G.R. Labuschagne, P. Mouton, A.J. van der Merwe, A.W.L. van Zyl, L.E. ,Opperman, J.H. Botha, J.J. du Preez, W. van Eeden en S.W. du Toit; diakens: R.W.A. Yeld (scriba), J. Human, P.W. Prinsloo, S.W. van der Merwe, J.J. Gordon, E.P. Booysen, T.E. van Eeden en F.J. Lowe.